Sahur Cara Rasullulah S.A.W

Ramadan datang lagi bertamu pada tahun 2018 ini. Dan seperti biasa, antara perkara yang kita nantikan ialah pasar Ramadan (PARAM), aktiviti berbuka puasa, solat sunat tarawih, membaca Al-Quran dan sahur. Tetapi sayang, masih ada yang memandang ringan sunnah berkenaan sahur ini dan lebih rela mengambil makanan berat sebelum tidur dan berpuasa pada hari berikutnya. Berikut penjelasan mengapa kita dianjurkan bersahur.

Rasulullah s.a.w amat menganjurkan umatnya agar bersahur kerana terdapat keberkatan pada waktu itu. Sabda baginda s.a.w, “Bersahurlah kamu semua kerana sesungguhnya pada waktu makan sahur itu terdapat keberkatan.” (Hadis riwayat al-Bukhari no: 1923) Maksud kerberkatan di sini ialah wujudnya ganjaran serta pahala yang besar di dalam ibadah sahur tersebut. Menurut al-Hafiz Ibn Hajar al-‘Asqalani rahimahullah, “Keberkatan sahur itu diperolehi melalui beberapa segi, iaitu mengikuti sunnah, menyelisihi ahli kitab, menambah kekuatan dan semangat untuk beribadah, menghindari tabiat buruk yang timbul akibat lapar, menjadi sebab untuk bersedekah kepada orang yang meminta saat itu, menjadi sebab untuk berzikir dan berdoa pada waktu yang mustajab dan memberi kesempatan untuk berniat bagi mereka yang belum sempat berniat puasa sebelum tidur.” (Rujuk Kitab Fathul Baari, Jilid 11, muka surat 120.)

Antara hikmah disyariatkan bersahur adalah untuk membezakan antara ibadah puasa orang Islam dengan ibadah puasa orang Yahudi dan Kristian (ahli kitab). Sabda Rasulullah s.a.w, “Pemisah (yang membezakan) antara puasa kita dan puasa ahli kitab ialah makan sahur.” (Hadis riwayat al-Tirmizi. no: 643) Ini kerana golongan ahli kitab memulakan puasa selepas bangun dari tidur. Semasa berpuasa, mereka tidak boleh makan dan minum serta tidak boleh bersetubuh. Ini berbeza dengan sunnah Nabi s.a.w yang memulakan ibadah puasa dengan ibadah sahur.

Ibadah sahur adalah ibadah yang begitu agung sehinggakan Allah melimpahkan rahmat dan malaikat-Nya memohon keampunan bagi orang-orang yang makan sahur. Oleh itu, Nabi s.a.w amat menitik beratkan umatnya untuk bersahur walaupun dengan hanya meminum seteguk air. Sabda baginda dalam satu hadis yang diriwayatkan Abu Said al-Khudri r.a, “Makan sahur ada keberkatan. Oleh itu, janganlah kamu meninggalkannya meskipun salah seorang antara kamu hanya meminum seteguk air. Sesungguhnya Allah dan malaikat-Nya berselawat ke atas orang-orang yang makan sahur.” (Hadis Riwayat Ahmad. no: 10664) Dalam satu hadis lain yang diriwayatkan oleh Abdullah bin Umar r.a, baginda bersabda, “Allah dan para malaikat berselawat ke atas orang-orang yang bersahur.”

Sebenarnya, kita dibenarkan bersahur sehingga fajar terbit, iaitu sehingga azan solat Subuh dilaungkan. Sabda Rasulullah s.a.w, “Kamu semua boleh makan dan minum sehingga Ibnu Ummi Maktum melaungkan azan kerana sesungguhnya dia tidak akan melaungkan azan (melainkan) hingga fajar sodiq benar-benar telah terbit.” (Hadis Riwayat Bukhari, no: 1919) Hadis ini secara tidak langsung membantah pendapat sesetengah pihak yang tidak membenarkan makan dan minum apabila telah masuk waktu imsak. Apatah lagi Allah sendiri telah menegaskan bahawa kita dibenarkan makan dan minum sehingga terbit fajar, iaitu apabila azan Subuh dilaungkan. Firman Allah s.w.t dalam ayat 187, Surah Al-Baqarah, “Makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).” – Surah al-Baqarah: 187

Adalah disunnahkan juga untuk dilewatkan sahur sehingga hampir terbit fajar. Sahal bin Sa’ad r.a berkata, “Aku makan sahur bersama keluargaku, kemudian akupun tergesa-gesa untuk mendapatkan sujud bersama Rasulullah s.a.w .” (Hadis Riwayat al-Bukhari, no: 1920.) Apabila diminta mengulas berkenaan hadis ini, Qadi Iyadh r.h berkata: “Tujuan Sahal terburu-buru makan sahur adalah kerana waktunya sangat dekat dengan terbitnya fajar.” (Dinukil dari Fathul Baari, jilid 11, muka surat 114)

Waktu terbaik untuk makan sahur adalah lebih kurang sama dengan kadar waktu seseorang membaca 50 ayat al-Quran iaitu kira-kira 10 hingga 20 minit sebelum azan solat subuh dikumandangkan. Menurut Anas r.a, Zaid bin Thabit r.a berkata, “Kami makan sahur bersama Nabi s.a.w , kemudian baginda berdiri untuk solat. Aku berkata: Berapa lama antara azan dan sahur?” Beliau menjawab: “Kira-kira (membaca) lima puluh ayat.” (Hadis Riwayat Bukhari no: 1921) Hadis ini telah digunakan oleh mereka yang berpendapat bahawa waktu imsak itu adalah sepuluh minit sebelum terbit fajar. Apabila masuk waktu imsak maka seseorang tidak lagi diperbolehkan makan dan minum. Namun tafsiran yang benar terhadap hadis tersebut adalah Rasulullah s.a.w langsung mendirikan solat subuh setelah baginda makan sahur. Kadar membaca 50 ayat al-Quran antara azan subuh dan sahur bukan waktu imsak seperti yang disangka oleh mereka, tetapi ia adalah kadar waktu Nabi s.a.w memulakan dan mengakhirkan sahur baginda.

Antara hikmah melewatkan sahur adalah:

1. Sekiranya seseorang bangun awal untuk sahur, tentu sekali setelah selesai bersahur dia akan kembali ke tempat tidur. Hal ini memungkinkan seseorang itu meninggalkan solat Subuh, satu permulaan yang tidak dimahukan tatkala mengerjakan rukun Islam yang ketiga ini.

2. Mengakhirkan sahur juga boleh menambahkan kekuatan bagi orang yang berpuasa. Sekiranya seseorang bersahur terlalu awal maka ia akan menyebabkan seseorang itu cepat merasa lapar, dahaga dan keletihan pada siang harinya.

Dari segi kesihatan pula, jika anda perasan, pesanan Nabi s.a.w kepada kita untuk melewatkan sahur dan tidak mengabaikannya sebenarnya menyamai konsep sarapan pagi. Menurut Dr Mark Pereira dan rakan-rakannya dari Sekolah Perubatan Harvard, orang yang mengabaikan sarapan pagi sebenarnya meningkatkan peluang mendapat obesiti, diabetis dan masalah jantung. Selain itu, para penyelidik turut mendapati sarapan membantu menstabilkan tahap gula dalam darah dan kurang merasa lapar sepanjang hari, sekaligus mengurangkan risiko terlebih makan. Bagi kanak-kanak pula, pengambilan sarapan membantu mereka fokus kepada pelajaran. Sekiranya mereka tidak mengambil sarapan, kanak-kanak ini berisiko mengalami kekurangan zat besi dalam darah, sekaligus membawa kepada penyakit anemia.

SUMBER

1. BBC. (2003). Breakfast is ‘most important meal’. http://news.bbc.co.uk/2/hi/health/2824987.stm

2. Mohd Yunus, Mohd Yaakub. (2006). Utusan Malaysia. Bersahur cara Rasulullah. http://ww1.utusan.com.my/utusan/info.asp?y=2006&dt=0929&pub=Utusan_Malaysia&sec=Bicara_Agama&pg=ba_05.htm

3. Al-Manhaj. (2014). Keberkahan Sahur. https://almanhaj.or.id/3949-keberkahan-sahur.html

4. Zainal Abidin, Danial. (2015). Majalah Sains. Benarkah puasa bermanfaat untuk kesihatan – sains menjelaskan. https://www.majalahsains.com/benarkah-puasa-bermanfaat-untuk-kesihatan-sains-menjelaskan/


Ulangtahun Pemergian Pembebas Baitul Maqdis – Salahudin Al-Ayyubi

4 Mac 1193, pengasas Empayar Ayubbiah, pembebas Kota Baitul Maqdis, Sultan pertama Mesir dan Syria dan penunduk Tentera Salib, Sultan Salahuddin Al-Ayyubi telah mangkat dalam keadaan serba sederhana, membelanjakan kesemua harta miliknya kepada jalan Allah.

Baginda Salahuddin mangkat pada usia 56 tahun kerana penyakit yang tidak dapat diketahui untuk sekian lama.

Namun beberapa kajian saintis dan pakar perubatan tentera dalam merumuskan bahawa baginda Salahuddin mangkat kemungkinan besar berdasarkan catatan simptom yang dihidapi adalah disebabkan demam kepialu.

Dikatakan di penghujung hari beliau dipinjamkan ke dunia, baginda hanya memiliki 1 dinar emas dan 47 dirham perak sahaja.

Baginda miskin di dunia hinggakan urusan pengebumian baginda ditanggung oleh keluarga dan kain kafannya disumbangkan oleh para menteri baginda. Namun kekayaannya di akhirat pasti hanya Allah yang tahu.

Baginda digelar sebagai “Noble Enemy” oleh musuh-musuh Kristian nya atas keperibadian dan perwatakan yang lembut namun tegas terhadap musuh yang memohon belas ehsan kepadanya.

Kekalahan Tentera Salib dalam P.erang Hattin menyaksikan ramai sekali tentera dan pendita-pendita Kristian dijadikan tahanan p.erang. Reginauld de Chatillon, ketika P.erang Hattin merupakan pemerintah Palestin dib.unuh baginda kerana kebiadapan dan kekejamannya terhadap tahanan p.erang.

Selain itu, Chatillon turut memb.unuh jemaah haji yang pergi dan pulang dari Mekah, selain memulakan provokasi, mencetuskan konflik yang membawa kepada berlakunya P.erang Hattin.

Namun atas kemuliaan peribadi Salahuddin, tahanan p.erang lain selain 200 kesatria Templar yang dib.unuh atas arahannya, semua yang lain dilayan dengan baik, ada yang diangkat menjadi guru untuk mengajar orang Muslim, bahkan diberi kebebasan mengamalkan agama masing-masing malah bergerak di dalam Palestin selepas pep.erangan itu.

Reputasi dan keperibadian baginda ini tersebar di seluruh Eropah. Baginda dihormati lawan dan disegani rakan serta sekutu, walaupun Pope Urban III mati terkejut dek kekalahan Tentera Salib dalam P.erang Hattin.

Sehingga hari ini, banyak sekali buku-buku yang ditulis berkenaan beliau ditulis oleh penulis bukan Islam yang mengangkat baginda sebagai ikon contoh dan model ikutan kepimpinan dan keperibadian unggul seorang pemimpin dunia dan dinasti Islam.

Di hari Jumaat yang penuh keberkatan dan penghulu segala hari ini, sama-samalah kita sedekahkan Al-Fatihah kepada baginda Salahuddin Al-Ayyubi yang telah pergi ke negeri abadi 828 tahun yang lalu. Semoga semua syahid baginda ke jalan Allah mendapat tempat selayaknya.


Siapakah Wanita Pertama Dalam Sejarah Yang Menjadi Usahawan?

Sepanjang lipatan sejarah, wanita banyak memberi sumbangan besar baik dari segi politik, ekonomi dan sosial. Tahukah anda dalam Tamadun Assyria, wanita bukan sekadar menguruskan hal ehwal rumahtangga malah boleh dianggap sebagai usahawan

Malah ramai pakar arkeologi menggelar wanita Assyria sebagai pelabur, peniaga serta jurubank wanita pertama dalam sejarah manusiawi.

Dakwaan sebegini mungkin dipandang sepi golongan berpandangan sempit. Walau bagaimanapun, ia disokong dengan penemuan artifak 23,000 buah tablet tanah liat di tapak runtuhan rumah-rumah pedagang di Kanesh.

Tablet-tablet ini kepunyaan ekspatriat Assyria yang menetap di situ dan ia menjadi alat perhubungan mereka dengan keluarga di Assur. Tablet yang dihantar menggunakan kafilah-kafilah dagang selalunya mengambil masa enam minggu untuk sampai di Assur.

Kebanyakan tablet yang ditemui bertarikh sekitar 1900 hingga 1850 SM.

Tempoh tersebut merupakan era kegemilangan Tamadun Assyria di mana rangkaian perdagangannya berkembang pesat sekaligus membawa kemakmuran kepada kerajaan itu dan menginspirasikan pelbagai bentuk ciptaan.

Orang Assyria turut bertanggungjawab mencipta beberapa bentuk pelaburan dan antara yang pertama menulis tablet mereka sendiri.

Menerusi tablet-tablet ini, ia jelas membuktikan dunia perniagaan tidak sekadar didominasi oleh orang lelaki.

Malah, golongan wanita Assyria turut bergiat aktif dalam dunia tersebut. Menerusi dunia perniagaan juga, mereka dapat mengumpul kekayaan dan menguruskannya sekaligus menambah lagi kuasa dalam aspek kehidupan peribadi mereka.

Penyelidik kanan Pusat Penyelidikan Saintifik Kebangsaan Perancis (CNRS), Cecile Michel menyifatkan tablet-tablet ini sebagai manifestasi sikap wanita-wanita Assyria sebagai berdikari dan kuat.

Walaupun tablet-tablet ini mengandungi pelbagai kisah yang tersendiri, ia bersaiz kecil sebesar tapak tangan.

Kejayaan yang ditempa usahawan-usahawan wanita Assyria ini mewakili kejayaan komuniti perdagangan tamadun itu secara keseluruhannya.

Semasa kegemilangannya, kafilah-kafilah dagang ini dikuasakan oleh 300 ekor keldai dan merentas setiap lembah dan gunung sambil membawa komoditi perdagangan seperti bahan mentah, barangan mewah dan tablet tanah liat.

Mungkin ada menyangka terma syarikat pemilikan saham ini merupakan terma perniagaan moden.

Hakikatnya, sudah wujud versi terawal syarikat ini dalam Tamadun Assyria yang dikenali sebagai naruqqum. Naruqqum ialah syarikat di mana para pedagang menggabungkan dana duit perak mereka bagi membiayai operasi kafilah-kafilah dagang.

Mereka juga turut memperkenalkan jargon-jargon tertentu bagi melicinkan lagi urusan perniagaan mereka.

Misalnya, perkataan ‘tablet sudah mati’ merujuk kepada kontrak hutang yang dicatatkan dalam tablet sebelumnya sudah terbatal kerana hutang tersebut sudah dilunaskan.

Manakala ‘perak lapar’ pula bermaksud duit perak yang tidak dilaburkan dan terus berada dalam simpanan si pedagang.

Wanita-wanita Assyria turut memainkan peranan dalam rangkaian perdagangan antarabangsa Assyria.

Selain menghasilkan tekstil untuk kegunaan eksport, mereka turut menyediakan pinjaman kepada pedagang, membeli dan menjual rumah serta melabur dalam skim-skim naruqqum.

Tambah Michel, wang daripada semua urusan ini bukan sekadar membiayai rumahtangga mereka malah digunakan sebagai modal pelaburan seterusnya.

Lantaran kesibukan mereka menguruskan semua ini, tidak hairanlah mengapa ramai pedagang Assyria mempercayai isteri mereka sebagai rakan kongsi mereka.

Hal ini demikian kerana mereka boleh diharap bukan saja dalam urusan perniagaan seharian tetapi juga dalam soal kecemasan.

Misalnya dalam satu tablet, seorang pedagang meminta isterinya mengeluarkan beberapa tablet daripada simpanan mereka untuk digunakan sebagai cara menyelesaikan perniagaan mereka.

Tambah Michel lagi, ini menjadikan usahawan wanita ini sebagai penjaga arkib perniagaan. Ianya kerana semua tablet ini mengandungi banyak maklumat kewangan yang lumayan termasuk kontrak pinjaman atau naruqqum.

Wanita ini tidak teragak-agak menegur atau dalam kes tertentu, memarahi suami, ahli keluarga mereka atau klien agar memenuhi apa yang dinyatakan dalam tablet.

Sikap berdikari wanita Assyria sama sekali berbeza dengan wanita-wanita yang menetap di luar kerajaan tersebut seperti Babylon di selatan Iraq.

Contohnya dari segi perceraian, wanita Assyria boleh menuntut perceraian daripada suami mereka dan mendapat layanan saksama dalam perbicaraan di Kanesh.

Namun bagi wanita yang menetap di utara dan selatan Babylon, perceraian seolah-olah tiket pantas kembali ke negeri cacing.

Dengan kedudukan ekonomi yang kuat, tidak hairanlah sesetengah wanita Assyria meletakkan klausa-klausa tertentu dalam kontrak perkahwinan mereka.

Antara klausa yang banyak ditemui dalam tablet ialah larangan berkahwin dua atau mengembara secara bersendirian. Jika klausa sebegini dilanggar, ia boleh menggugat status perkahwinan mereka.

Artikel ini turut boleh dibaca di portal kewangan dan ekonomi kami, The Outlook.


Saintis Temui Sotong Kurita Lutsinar!

Semasa ekspedisi jelajah laut dalam di tengah Lautan Pasifik berdekatan Kepulauan Phoenix berlansung oleh Schmidt Ocean Institut bersama saintis dari Boston University dan Woods Hole Oceanographic Institution, para pengkaji ini menemui sotong kurita yang seakan-akan lut sinar melalui rakaman video oleh robot penyelam bernama SuBastian.

Sotong kurita lut sinar? Ya, haiwan aneh ini para pengkaji temui dalam Lautan Pasifik.

Sotong kurita unik yang ditemui sekitar Kepulauan Phoenix ini ialah sejenis spesis sotong bernama sotong kurita gelas (Vitreledonella richardi). Seperti obor-obor, tubuh sotong kurita gelas adalah lut sinar dan hanya mata silinder, sistem saraf, dan sistem pencernaan sotong ini kelihatan dengan mata kasar.

Sotong kurita gelas telah ditemui oleh pengkaji pada 1918. Sotong ini hidup di kawasan perairan tropika dan sub-tropika dengan kedalaman 200 hingga 3,000 meter, menurut laporan dari International Union for Conservstion of Nature.

Terdapat satu lagi laporan pada 1992 dari Journal of the Marine Biological Association of the United Kingdom, menyatakan bahawa mata silinder sotong kurita gelas telah mengalami evolusi untuk beradaptasi dengan keadaan dasar laut dan berlindung dari pemangsa lain.

Tidak ada satu pun rakaman tentang spesis sotong kurita sehinggalah penemuannya melalui dua buah rakaman video dari SuBastian. Ini memudahkan para saintis untuk mengkaji haiwan akuatik yang sukar dikaji.
Selama 34 hari melakukan ekspedisi di Kepulauan Phoenix, kumpulan pengkaji ini memetakan lantai laut seluas 30,000 kilometer persegi dengan memperoleh rakaman dari SuBastian.

SuBastian juga telah merakam kehadiran paus jerung dan kehidupan ketam yang merampas makanan dari ketam lain. SuBastian telah menyelam selama 21 kali bagi merakam kehidupan di dasar lautan Pasifik dengan durasi 182 jam. Sembilan rakaman dari seluruh rakaman itu adalah rakaman dari kepulauan milik AS bernama Pacific Remote Islands Marine National Monument (PRIMNM).

Kata Wendy Schmidt iaitu ketua ekspedisi pemetaan dasar laut itu, laut mempunyai keindahan alam yang masih lagi kita perlu teroka lagi. Ekspedisi ini mengajar kita akan keperluan usaha untuk memahami ekosistem hidupan akuatik kerana asas kehidupan di dunia ini bermula dari lautan.

Lihat rakaman ini jika mahu melihat sendiri sotong kurita gelas:

RUJUKAN:

Geggel, Laura. (14 July 2021). Stunningly Ethereal Glass Octopus Is a Ghostly Vision in The Deep Pacific. Science Alert.


Surat Terbuka Untuk Kerajaan Malaysia

Ke hadapan Menteri Pendidikan Tuan
Maszlee Malek, Menteri Belia dan Sukan, Tuan Syed Saddiq, Ahli-Ahli Parlimen,
Ahli-Ahli DUN dan seluruh rakyat Malaysia.

Awwalul
kalam, Syukur kepada hadrat Illahi kerana dengan limpah kurniaNya, Malaysia
sentiasa terus makmur dan sentiasa berada di dalam lindungan RahmatNya. Selawat
dan salam ke atas Rasul Junjungan, Nabi Muhammad SAW serta sahabat dan ahli
keluargaNya, contoh teladan ikutan terbaik hingga ke akhir zaman. Ucapan
tahniah juga diucapkan kepada Pakatan Harapan atas kemenangan ketika Pilihan
Raya Umum ke 14 yang lalu. Tahniah juga diucapkan kepada tuan kerana telah
dilantik menjadi salah seorang menteri kabinet di bawah kerajaan baharu ini.

Tuan yang mulia..

Tidaklah
molek sekiranya saya tidak memperkenalkan diri saya. Saya merupakan seorang
rakyat Marhaen yang berusia 19 tahun dan seorang penuntut di salah sebuah
universiti awam terkemuka di negara ini. Di luar kampus, saya merupakan salah
seorang penulis di dalam sebuah kumpulan NGO yang memperjuangkan sejarah dan
nasib umat Melayu di rantau ini.

Berdasarkan
Undang-Undang Tertinggi negara ini, menurut perkara 152 bahawa Bahasa Melayu
dijadikan sebagai bahasa rasmi di dalam negara ini. Sebagai anak muda, saya
berasa kesal apabila melihat bahasa rasmi negara kita menunggu masa untuk mati.
Tulisan Jawi kini nasibnya lebih parah. Apakah kita mahu melihat anak cucu kita
nanti hanya sekadar mampu melihat Bahasa Melayu dan seangkatan dengannya di
pameran muzium semata-mata?

Jika kita lihat pada hari ini, nama-nama Kemelayuan pada sesebuah tempat itu sendiri semakin hari semakin hilang. Misalnya, Bangsar South dahulunya dikenali sebagai Kampung Kerinchi, Mont Kiara asalnya ialah Bukit Kiara / Segambut Dalam dan banyak lagi nama-nama telah hilang dihanyut zaman. Adakah kita terlalu mengejar kemodenan sehingga bahasa ibunda sehingga tergadai?  Malangnya kaum itu jika merendahkan martabat dan tidak mengutamakanbbahasa ibunda mereka.

Tuan
yang dihormati.

Selaras dengan bahasa Melayu sebagai bahasa rasmi, maka dengan secara tidak langsung jugalah bahasa ini diangkat sebagai bahasa perpaduan dan perpaduan boleh dipupuk melalui pendidikan. Tetapi sayang, peluang ini telah disia-siakan oleh pihak-pihak yang mengaku Melayu tetapi menjadikan bahasa asing sebagai rutin harian mereka.  Di awal tadi, saya menjelaskan bahawa saya merupakan penuntut di salah sebuah universiti awam terkemuka di negara ini. Untuk pengetahuan tuan, pusat pengajian di mana saya menuntut ilmu ini ialah asalnya ditubuhkan untuk membantu kaum bumiputera dan mempunyai cawangan paling banyak di Malaysia.

Tetapi saya amati, segala medium perantaraan di dalam proses pembelajaran dan pengajaran, kesemuanya di dalam Bahasa Inggeris. Bagi saya, ini adalah suatu perkara yang amat memalukan dan jijik untuk kita hadapi. Sudahlah bahasa ibunda sendiri hampir tergadai, bahasa lain pula diangkat sebagai perantaraan. Adakah kita menganggap bahawa kerana Bahasa Inggeris itu bahasa utama dunia sehingga menjadikan ia sebagai bahasa pembelajaran. Apa Bahasa Melayu itu tidak internasional kah? Apakah pihak tuan tidak tahu bahawa Bahasa Melayu menjadi bahasa utama di rantau ini berkurun lamanya sebelum penjajah menapak di bumi pertiwi ini? Bagi saya, untuk mengukur kemajuan dan mengembangkan kehidupan di luar zon kita, tidaklah wajar sekiranya Bahasa Inggeris terlalu diangkat dan menyebabkan bahasa ibunda sendiri bak hidup segan mati tak mahu.

Dalam pada memperjuangkan nasib Bahasa Melayu yang kian terancam, saya juga ingin berbincang mengenai nasib anak melayu di tanah sendiri. Umum kita mengetahui bahawa MARA telah ditubuhkan oleh Almarhum Tan Sri Sir Onn ibni Almarhum Dato Jaafar. Tetapi saya lihat dan amati, pada hari ini, wujudnya satu persepsi dan suasana tidak baik dalam membantu golongan bumiputera ini. Saya lebih menekankan mengenai soal pendidikan misalnya. Berdasarkan pemerhatian saya, saya lihat MRSM telah menjadi sekolah elitis berbanding tujuan asalnya.

Apakah tujuan syarat kemasukan MARA yang tertakluk kepada gred hanya sekadar untuk menjaga status MRSM sebagai “salah sebuah institusi pendidikan terbaik” di negara ini? Jika kita fikirkan, bagi anak-anak Melayu yang tidak lah mendapat 3A ke atas, namun mereka datang daripada golongan B40 dan kebawah dan mempunyai bakat untuk ke arah sains. Namun, dek kerana syarat yang tidak masuk akal ini, mereka tidak mampu untuk menyerlahkan kepandaian mereka. Akibatnya?

Mereka akan ditempatkan di kelas belakang dan mereka akan tertekan kerana pemikiran kolot pendidik kita pada hari ini, kelas belakang hanya untuk yang tercicir dan seterusnya akan menyebabkan mereka terdedah dan menjadi penyumbang kepada masalah sosial anak muda pada hari ini. Saya juga turut berfikir mengapa pendidikan kita pada hari ini tidak menitikberatkan Sejarah dan Bahasa Melayu sedangkan perkara tersebut sama penting dan bahkan lebih tinggi darjatnya daripada apa yang difokuskan oleh MRSM iaitu Sains dan Matematik? Anak belia pada hari ini kian lupa pada leluhur kita dan saya merasakan platform ini sesuai untuk berbuat sedemikian.

Oleh
itu, saya menggesa dan mencadangkan pihak yang berkenaan untuk meneliti dan
berusaha untuk merealisasikan cadangan saya. Pertama, saya mencadangkan bahawa
Bahasa Melayu digunakan sepenuhnya di dalam pendidikan sejajar dengan
perlembagaan negara. Kedua, saya cadangkan agar kuota “orang-orang” kaya untuk
MRSM ini dihapuskan dan MRSM hanya ditumpukan untuk golongan yang berhak
seiring dengan tujuan penubuhan MARA itu sendiri . Orang-orang berkemampuan
boleh menghantar anak anak mereka ke sekolah asrama yang lain seperti Sekolah
Sains, MCKK dan lain-lain. Ketiga, saya usulkan bahawa Bahasa Melayu dan
Sejarah dititikberatkan dan bukan hanya sekadar wajib lulus di dalam kertas
peperiksaan sahaja. Sebaliknya, mata pelajaran ini dititik dengan lebih dalam
dan  dijadikan sebagai subjek penting di
institusi pendidikan. Keempat, saya gesa agar Bahasa Melayu dijulang dan bukan
retorik semata-mata.

Sekiranya
pihak tuan ingin berbincang dengan saya mengenai soal ini, saya sentiasa
terbuka demi membela nasib anak bangsa. Saya juga akan mendedahkan diri saya
yang sebenar melalui persendirian. Tujuan saya ini bukanlah untuk mencetuskan
permusuhan, tetapi hanya untuk memperjuangkan nasib bangsa dan bahasa di bumi
bertuah ini. Sebelum mengakhiri warkah ini, mari kita hayati dan renungkan
kata-kata Datuk Laksamana Hang Jebat “AKU JEBAT, RAKYAT BIASA, PANGKAT AKU
UNTUK KEPENTINGAN RAKYAT, BERGERAK AKU UNTUK MEMBUAT JASA KEPADA RAKYAT, DAN
AKU RELA MATI AKU UNTUK RAKYAT”.

Sekian,
Wassalam.

Megat Seri Rama. .


Saintis Jumpa Fosil Pertempuran T-Rex VS Triceratops

Adegan dalam filem tidak seharusnya dijadikan sumber fakta. Kerana filem perlu ada babak menarik untuk kenikmatan mata. Semua harus teruja kalau tengok filem.

Jadi pengeluar filem semestinya akan menyimpang daripada landasan fakta untuk menyediakan nikmat yang mengujakan. Tengok saja filem Jurassic Park – macam mana Tyrannosaurus rex dipaparkan sebagai Raja Segala Raja.

Hakikatnya lain. Kerana pakar paleontologi baru menemui sebuah fosil yang menyimpan beribu cerita.

Bumi Montana dulu pernah diberkati dengan lumrah alam sesuai untuk kehidupan. Begitu banyak dinosaur bertebaran di atasnya, sambil menumpang berkat tanah ini. Tumbuh-tumbuhan mengenyangkan perut herbivor yang nanti akan berakhir dalam rahang karnivor.

Namun kadangkala herbivor tidak menyerah kalah begitu saja. Maka Montana kini dikenang sebagai satu-satunya negeri Amerika Syarikat yang menyimpan rahsia sekalian alam. Di sini lapisan tanah menyembunyikan dua tengkorak dinosaur.

Penemuan ini memberitahu kita rupa-rupanya Tyrannosaur sedang bertαrµng dengan Triceratops. Entah kenapa, kedua-duanya tewas dalam pertεmpµrαη itu. Mereka menyembah bumi dan pergi buat selamanya, hanya menjadi tulang untuk tatapan manusia.

Kajian awal mendapati Tyrannosaur menggαnαs seperti biasa. Namun begitu, Triceratops mempunyai jiwa pejµαηg. Ia tidak tunduk dengan semangat lαwαn tetap lαwαn. Dengan gigi taring Tyrannosaur sudahpun terbenam dalam tubuh, Triceratops enggan mengaku kalah.

Triceratops jelas sekali mαti kerana tidak mampu menandingi Tyrannosaur. Namun yang menghairankan, kenapa Tyrannosaur pula mαti sekali? Mesti ada sebab.

Mengenali Biologi Triceratops

Kalau tengok tubuh Triceratops, mesti ramai terfikir: apakah ini moyang badak sumbu? Nampak seolah-olah sama.

Dengan badan besar berkaki empat serta sumbu begitu kuat. Sumbu ini pula dilengkapkan dengan sepasang tanduk serba tajam, cukup untuk melindungi diri pada ambang bαhαyα.

Panjangnya pula boleh mencecah sembilan meter, jelas sekali seekor haiwan yang berdaya dengan tenaga sangat kuat. Hubungan Tyrannosaur dan Triceratops pula mesti sama seperti badak dengan buaya (walaupun tiada kaitan biologi).

Mereka tidak selalu berperαηg. Tetapi kalau berperαηg, mesti hebat punyalah.

Triceratops mempunyai sejenis mahkota yang kelihatan seperti telinga gajah. Mahkota ini adalah tulang lembut yang dipercayai mempunyai unsur pengenalan diri dan tarikan dominasi.

Dalam keadaan tertentu, mahkota ini nampak sangat boleh melindungi leher triceratops daripada taring mµsµh.

Ilmu Menjenguk, Rezeki Bergolek

Penemuan fosil Tyrannosaur dan Triceratops mendapat nama sejak tahun 2006 lagi. The Dueling Dinosaurs ditemui sekumpulan pencari fosil profesional. Walaupun sudah lama, usaha mereka bergerak dengan perlahan.

Kerana berat rangka ini mencecah 14,000 kilogram, tidak termasuk dengan lapisan tanah lagi. Malah mereka juga perlu menguruskan hal ehwal pembelian.

Pihak Museum of Natural Sciences mempunyai sebuah kumpulan iaitu Friends of the North Carolina. Kumpulan ini melaksanakan kerja paleontologi bagi memastikan rangka purba ini pergi ke tangan bertanggungjawab.

Mereka membeli rangka ini dengan harga yang tidak diisytiharkan secara umum. Namun mereka kemudian mendermakan rangka ini kepada pihak muzium untuk pameran bermula tahun ini. Pernah saja The Dueling Dinosaurs masuk dalam lelongan.

Pada tahun 2013, lelongan dimulakan di Bonhams dengan harga permulaan sebanyak AS$6 juta. Tiada siapa sudi membeli.

Memandangkan sekarang The Dueling Dinosaurs dipegang pihak muzium, memang tidak lama lagi semua akan tahu apa yang sebenarnya berlaku. Akhirnya rangka dinosaur ini akan dikaji. Dan hasilnya akan menjadi ilmu untuk orang ramai kenang.


Lelaki Sepanyol Yang ‘Masuk’ Maya Dan Melawan Bangsanya Sendiri

Kurun ke-15 Masehi merupakan satu kurun yang signifikan. Setiap tamadun memperingatinya dengan cerita tersendiri; China mengenang episod perlayaran Cheng Ho; Korea mengenang detik terciptanya tulisan Hangul; Jepun mengenang peristiwa Perang Onin; Monggol mengenang perpcahan Golden Horde; Uthmaniyah mengenang penaklukan Konstantinopel; Eropah mengenang Perng Seratus Tahun; dan Inca mengenang pembinaan Machu Picchu.

Kalau diturutkan, banyak lagi peristiwa yang boleh dimuatkan dalam senarai di atas. Namun, memadai sekadar yang telah disebutkan.

Cuma, antara kesemua peristiwa signifikan yang berlaku pada kurun ke-15, ada satu yang amat meninggalkan kesan, iaitu penjelajahan dan penjjahan ke atas Dunia Baru.

Peristiwa ini penting memandangkan buat pertama kalinya, bumi Amerika disentuh secara signifikan oleh tangan-tangan dari Dunia Lama atau secara khusus, Sepanyol.

Hanya lapan bulan selepas menamatkan kempen Reconquista dan menakluki Granada (kubu terakhir umat Islam di Andalusia), istana Aragon dan Castile menghantar armada Christopher Columbus untuk berlayar merentasi Laut Atlantik.

Motifnya tidak lain adalah untuk menyaingi Portugal yang baru sahaja menawan Tanjung Harapan menerusi Bartolomeu Dias pada empat tahun sebelumnya.

Objektif Portugal ketika itu amat jelas; mencari jalan alternatif untuk sampai ke India. Jika Portugal berjaya dengan objektifnya, mereka bakal menjadi adikuasa Eropah. Kerana itu, Sepanyol mahu memintas.

Columbus menjadi taruhan utamanya – dan ternyata, ia tidak sia-sia. Tanggal 3 Ogos 1492, Columbus berangkat dari Sepanyol dan pada tanggal 12 Oktober, dia tiba di Kepulauan Bahamas.

Selang dua tahun kemudian, Sepanyol dan Portugal memeterai Perjanjian Tordesillas. Menerusi perjanjian tersebut, mereka membahagikan dunia kepada dua – hemisfera barat milik Sepanyol dan hemisfera timur milik Portugal.

Lantas, dasar pengkolonian Eropah pun bermula. Afrika, India, dan Asia Tenggara masing-masing menerima kesan. Begitu juga dengan penduduk asal di Amerika.

Tak keterlaluan kalau kita kata yang nasib mereka paling teruk antara kesemua koloni Eropah. Di tangan Hernan Cortes, Francisco Pizarro, dan Pedro de Alvarado, tamadun-tamadun di sana habis dirntuhkan. Identiti tempatan pula diganti dengan identiti Sepanyol. Termasuklah agama dan bahasa.

Namun, di sebalik kesemua kisah penjajhan tanah, permpsan harta, dan pemksaan agama yang berlaku di sana, tersisip satu kisah yang sedikit asing.

Kisah ini melibatkan Gonzalo Guerrero, seorang tentera Sepanyol yang datang ke bumi Maya dengan niat untuk menjjh namun mti ketika mempertahankannya.

Lantaran dilihat sebagai pengkhiant bangsa, kisah hidup Guerrero tidak banyak dicatatkan. Mungkin juga ia dilupuskan. Namun apa yang masih tersisa sudah cukup untuk dijadikan satu cerita yang lengkap.

Guerrero dilahirkan di bandar Huelva yang terletak di barat laut Sepanyol. Tarikh kelahirannya adalah sekitar 1470 Masehi, tidak lama selepas Isabella dan Ferdinand berkahwin bagi menyatukan istana Aragon dan Castile.

Dalam usia dua puluhan, Guerrero terlibat dalam peperangan khususnya Prang Itali 1494-1495. Jika dilihat pada garis masa, ada kemungkinan yang beliau juga terlibat dalam kempen Reconquista.

Cuma apa yang pasti, pada tahun 1510/11, beliau sudah berada di Dunia Baru sebagai anak buah kepada Núñez de Balboa – individu yang bertanggungjawab membuka petempatan Eropah pertama di Amerika Selatan, khususnya di Panama.

Tahun yang sama, kehidupan Guerrero berubah sepenuhnya. Ketika berangkat dari Panama menuju ke Jamaica, ribut datang membadai lantas membuatkan kapalnya karam.

Dari ramai-ramai anak kapal yang ada, hanya 18 orang sahaja (16 orang lelaki dan dua orang perempuan) terselamat dek sempat menaiki perahu kecemasan. Guerrero adalah salah seorang dari mereka.

Namun, terdampar di tengah-tengah lautan bukanlah satu hal yang melegakan. Lebih-lebih lagi jika tiada minuman dan makanan.

Separuh dari mereka mati kebluran sambil yang lain dihambakan oleh penduduk asal sebaik sahaja perahu mereka sampai di pantai Yucatan. Kelapan-lapan mereka lantas dibawa ke perkampungan suku Maya-Calachionies dan sebilangan dari mereka langsung sahaja dijadikan mgsa krban.

Hanya Guerrero dan rakannya, Geronimo de Aguilar sahaja yang terus hidup bertahun-tahun. Mungkin kerana masing-masing berasimilasi dengan penduduk tempatan – mempelajari bahasa dan budaya Maya.

Cuma berbeza dengan Guerrero, Aguilar masih mengekalkan identiti Sepanyol dan Katolik. Dia juga kemudiannya dibebaskan dan berkhidmat sebagai penterjemah Hernan Cortes.

Sementara Guerrero pula memeluk sepenuhnya identiti Maya. Beliau pernah berkali-kali dipujuk oleh Aguilar untuk kembali bersamanya di kem Sepanyol. Namun, ajakan itu ditolak.

Tulis Guerrero dalam suratnya, “Saudaraku Aguilar – aku dah berkahwin dengan wanita dari bangsa ini dan aku dikurniakan tiga orang anak bersamanya; aku juga dilantik sebagai panglima perang di sini. Jadi, pergilah! Semoga Tuhan bersama kamu; fasal aku, aku tidak akan muncul lagi di hadapan saudara-saudara sebangsaku.

Wajah aku sudah berubah. Telinga aku dah pun ditindik. Aku dah diacu mengikut istiadat orang di sini – kalau aku pulang, apa yang akan orang Sepanyol kata bila lihat aku jadi begini? Sekarang, aku cuma mahu lihat tiga orang anakku – alangkah comelnya mereka…” (The Conquest of New Spain)

Setelah hidup lebih 24 tahun bersama penduduk asal dan melindungi mereka dari srngan Sepanyol (seperti pada tahun 1531 ketika beliau menewaskan Alonso Davila), Guerrero akhirnya terkorban di tangan pasukan Pedro de Alvarado.

Sejarawan meletakkan tarikh kematiannya pada tanggal 14 Ogos 1536, dengan tugunya didirikan di Quintana Roo, Mexico – khusus untuk memperingati seorang Sepanyol yang melawn arus dalam episod penjajahan di bumi Amerika.

RUJUKAN

Danny. (18 June 2021). The Conquistadors Who Joined the Mayans Against the Spanish. Medium.

Romero, M.A. (n.d.) Belize is Cradle of Latin America’s Mestizo Ethnic Group – Gonzalo Guerrero. Belize.

Mingren, Wu. (20 June 2016). Gonzalo Guerrero: Father of the First Mestizos and Army Captain of the Mayans. Ancient Origins.


Adakah Nabi Muhammad Seorang Yang Miskin?

Nabi Muhammad SAW bukanlah seorang yang miskin, malahan baginda merupakan individu yang berjaya di dalam perniagaannya sebelum baginda diangkat menjadi nabi dan rasul. Kita sedia maklum bahawa sebelum Nabi Muhammad SAW diangkat menjadi rasul, baginda telah pun mengikuti bapa saudara baginda iaitu Abu Talib berdagang ke Syam. Baginda pernah bekerja sebagai pengembala kambing dan pernah membantu Saidatina Khadijah keluar berdagang.

Maka, sudah pastilah baginda akan memperoleh hasil daripada pekerjaan yang telah dilakukan tersebut. Justeru, baginda pernah berkahwin dengan Saidatina Khadijah, seorang usahawan yang terkenal dan kaya di zaman Jahiliah dahulu. Semasa Nabi Muhammad SAW berkahwin dengan Saidaina Khadijah, baginda memberikan mahar yang agak besar nilainya iaitu sebanyak 20 ekor unta. Namun, setelah baginda mendapat wahyu, baginda menginfakkan hartanya pula untuk dakwah fi sabilillah. Lalu, apakah kemudiannya beliau jatuh miskin?

Umar al-Khattab pernah mengambarkan bahawa Rasulullah SAW memiliki tiga ladang hasil daripada ghanimah perang. Dari salah satu ladang tersebut, hasilnya baginda membahagikannya kepada tiga bahagian. Antaranya, dua pertiga dibahagikan untuk masyarakat dan sepertiga lagi sebagai nafkah kepada isteri-isteri baginda. Oleh itu, setiap tahun isteri-isteri nabi akan mendapat hasil-hasil yang dikeluarkan daripada gandum dan kurma.

Sheikh Safiur Rahman Mubarakpuri di dalam kitabnya, Ar-Raheeq al-Makhtum menyebutkan bahawa ketika menjelang kewafatan baginda SAW, Rasulullah menyedekahkan harta-hartanya, antaranya baginda membebaskan hamba-hamba yang baginda miliki, bersedekah dengan tujuh dinar dan menghadiahkan senjata-senjata beliau kepada kaum muslimin.

Namun, miskin Rasulullah tidak menjatuhkan martabatnya sebagai seorang Nabi dan Rasul. Justeru, tidak dapat dinafikan juga bahawa baginda pernah menghadapi krisis-krisis ekonomi di dalam kehidupannya. Baginda pernah diuji semasa di awal baginda berdakwah secara terang-terangan. Keluarga dan pengikut baginda dipulau oleh penduduk Mekah dan harta-benda baginda juga turut dirampas oleh pembesar Mekah pada ketika itu. Hal ini menyebabkan kesusahan baginda untuk mendapatkan makanan dan menyebabkan terhalangnya urusan jual beli antara baginda dan penduduk Mekah.

Selain itu, terdapat banyak hadith yang diriwayatkan oleh para sahabat dan isteri-isteri baginda yang membicarakan tentang kehidupan baginda yang sedang mengalami kesusahan kondisi terbatasnya ekonomi baginda. Antara hadith yang menceritakan kesusahan hidup baginda ialah yang diriwayatkan oleh Saidatina Aisyah RA, ia berkata, “Tidak pernah keluarga Rasulullah kenyang dengan makanan dari gandum halus selama 3 hari berturut-turut, sejak baginda tiba di Madinah hingga baginda wafat”. (HR Al-Bukhari dan Muslim). Hadith lain juga yang diriwayatkan oleh Saidatina Aisyah RA, “Sesungguhnya kami, keluarga Rasulullah pernah selama sebulan tidak menyalakan api (tidak memasak apa pun), (kami hanya makan) kurma dan air.” (HR Muslim dan At Tirmidzi).

Umar al-Khattab juga pernah menangis kerana melihat keadaan Rasulullah. Saat itu beliau melihat Rasulullah tengah berbaring di atas tikar yang tidak beralas. Bantalnya pula kelihatan keras kerana dibuat daripada kulit kambing yang diisi sabut. Umar al-Khattab berkata, “Aku melihat guratan anyaman tikar di sisi perut baginda, maka aku pun menangis.”, melihat Umar menangis, Rasulullah pun bertanya, “Apa yang menyebabkanmu menangis, ya Umar?”. Umar pun menjawab, “ Ya Rasulullah, kaisar kisra dalam keadaan mereka (selalu berada di dalam kemewahan harta), padahal engkau adalah utusan Allah.” Namun Rasulullah menjawab, “Apakah engkau tidak senang bahawa dunia ini bagi mereka dan akhirat untuk kita?”. (HR Al-Bukhari dan Muslim).

Selain hadith di atas, masih banyak hadith lain yang mengabarkan tentang keadaan ekonomi baginda yang serba susah. Sudah menjadi sunnatullah bagi para nabi dan rasul apabila ditimpa ujian dan rintangan, akan membuatkan mereka lebih patuh dan tunduk kepada-Nya.

Daripada berbagai-bagai riwayat yang menceritakan tentang kondisi kehidupan baginda, dapat disimpulkan bahawa Rasulullah pernah mengalami masa senang baginda di dalam hidupnya dan baginda juga pernah mengalami masa susah apabila menghadapi kesulitan ekonomi. Semasa baginda menjadi ketua negara di Madinah, sudah pasti baginda menerima pelbagai hasil yang dapat menampung kehidupan baginda.

Pelbagai hadiah, ghanimah dan hasil daripada perbendaharaan negara dapat diperolehi dan menjadikan baginda jauh dari kesulitan. Boleh sahaja baginda mahu hidup bermewah-mewahan dengan bermacam-macam nikmat yang baginda kecapi.

Walau bagaimanapun, Rasulullah merupakan seorang yang merendah diri dan bersifat qanaah. Gaya hidup baginda juga tidak pernah berubah baik apabila baginda kaya mahupun apabila baginda miskin. Sifat qanaah inilah yang menjadikan baginda selalu hidup bersederhana.

Biarpun baginda mempunyai banyak harta, tetapi baginda tetap memilih untuk hidup secara zuhud. Harta yang baginda miliki hanyalah untuk jalan Allah. Wafatnya Nabi tidak meninggalkan sebarang dinar atau dirham kerana baginda tidak mahu hartanya di dunia ini menjadi asbab kepada kesusahan di akhirat kelak. Yang baginda tinggalkan hanyalah al-Quran dan juga Sunnahnya yang mampu membimbing umatnya menuju redha Allah.

اللهم صل على سيّدنا محمد، وعلى ال سيّدنا محمد

RUJUKAN:

Al-Raheeq al-Makhtum, Safiur Rahman Mubarakpuri

Adakah Nabi Orang Kaya?

Artikel dikirimkan oleh Muhammad Farhan bin Ishak Mahasiswa Tahun 3, Jabatan Sejarah dan Tamadun Islam, Akademi Pengajian Islam, Universiti Malaya untuk The Patriots.


Islam Di Korea Era Silla dan Goryeo

Di Semenanjung Korea terutama Korea Selatan, kita maklum umat Islam merupakan kelompok komuniti. Di sebalik pelbagai label buruk yang dilempar pihak tak bertanggungjawab, terdapat 0.3% populasi Korea Selatan yang beragama Islam. Tetapi bila Islam sampai di bumi Korea ini?

Ramai sejarawan percaya interaksi pertama antara umat Islam dengan orang Korea bermula sekitar 640-an Masihi. Tempoh tersebut merupakan tempoh pemerintahan khalifah ketiga Khulafa’ al-Rashidin/Negara Islam Madinah (NIM), Uthman bin Affan r.a. Pada tahun itu, pengaruh Islam telah sampai ke bumi Parsi sebelum dibawa ke negeri Dang (China). Dari sinilah, Islam terus tersebar sehingga ke bumi Semenanjung Korea yang ketika itu diperintah kerajaan Silla.

Semasa tempoh ini, kerajaan Silla berada pada kedudukan kukuh. Ini kerana dua lagi kerajaan yang muncul ketika itu iaitu Baekje dan Goryeo diserap menjadi sebahagian daripada Silla pada 660 dan 668 Masihi. Disebabkan hubungan rapatnya dengan China, pengaruh kerajaan itu dapat dilihat dari segi politik, ekonomi dan kebudayaan.

Ramai percaya Islam tiba di sini melalui jalan perdagangan dari China. Ini dibuktikan menerusi teks sejarah Silla, Baekje dan Gogoryeo yang dikenali sebagai Samguk Sagi. Dalam manuskrip berkenaan, wujud kisah empat orang saudagar yang beragama Islam dengan salah seorang daripada mereka bernama Cho Young. Selepas tiga rakan saudagarnya itu meninggal dunia, Cho Young terus kekal di situ sebagai satu-satunya Muslim di bumi Semenanjung Korea.

Bagaimanapun, ada merasakan tempoh lebih tepat Islam hadir di bumi itu pada abad ke-11 – lebih tepat era Raja Goryeo, Hyeonjong (1009-1031). Baginda menerima kehadiran 100 pedagang Arab yang menghadap dan membawa hadiah kepadanya sebagai tanda persahabatan. Golongan Arab dipanggil dengan pelbagai nama mengikut rekod China dan Korea iaitu Tashi, Tasih, Daesik dan Hui-Hui.

Malah, satu terma Korea yang merujuk kepada agama Islam iaitu Hae Hae Kyo terus digunakan sehingga hari ini. Hae Kyo dalam Bahasa Korea bermaksud agama yang bersih dan jujur. Selepas kemunculan Empayar Mongol dan seterusnya Dinasti Yuan di China, orang Islam mula tiba ke sebelah Timur Jauh dari Timur Tengah dan Asia Tengah. Dan ini membawa kepada lebih banyak interaksi antara orang Korea dengan umat Islam ketika itu.

Satu kawasan yang dikatakan pernah dihuni umat Islam di Semenanjung Korea ialah Kaesong (kini terletak di sebelah Korea Utara). Di sinilah, wujudnya masjid pertama di bumi Korea di mana ia berfungsi sebagai pusat ibadat dan pusat komuniti umat Islam ketika itu. Selain itu, golongan agamawan kadang-kadang turut dijemput oleh pemimpin kerajaan bagi membacakan doa untuk majlis rasmi.

Tetapi zaman Goryeolah yang menyaksikan umat Islam pernah dilantik sebagai pegawai kerajaan. Semasa era Raja Chungnyeol (1274-1308), seorang lelaki Muslim bernama Samqa dilantik sebagai pegawai kerajaan baginda. Sebagai tanda penghargaan kepada figura itu, Chungyeol mengurniakan nama baru buat pegawainya itu iaitu Jang Soon Ryeong.

Ramai sejarawan berselisih pandangan tentang latar belakang sebenar Samqa. Ada yang berpandangan beliau seorang pedagang Arab atau Parsi. Tetapi ada juga yang berpandangan Samqa sebenarnya berdarah Uighur. Ini disebabkan salah satu bahasa asing utama Korea semasa era Dinasti Joseon dan digalakkan untuk dipelajari. Tidak mustahil jika ada berpandangan ini merupakan legasi Samqa yang diteruskan oleh pengganti kerajaan Goryeo, Dinasti Joseon.

Menjelang abad ke-15 dan ke-16, pengaruh pedagang Islam mula menurun. Ini disebabkan kemunculan kuasa-kuasa Eropah seperti Portugal dan Sepanyol mula berlayar di lautan dan mengembangkan pengaruh masing-masing. Walaupun tidak mengamalkan dasar tutup pintu seperti China dan Jepun, kelibat orang asing seperti umat Islam tidak dialu-alukan oleh Dinasti Joseon. Islam kembali memancarkan sinarnya di bumi Korea pasca-Perang Korea menerusi pasukan pengaman PBB dari Turki.

RUJUKAN

Seun Geun, A. A. (2011). Islam Damai Di Negeri Asia Timur Jauh. UIN Jakarta Press. Islamisasi Awal Di Tanah Korea. Halaman 85-95.

El Zaher, S. (2017, 27 April). This is How Korean and Islamic Traditions Are Connected, in History and Today. Mvslim.com


Samurai Kristian Di Jepun

Semasa pihak Portugis tiba di Jepun sekitar tahun 1549 dahulu, mereka membawa bersama dakyah Kristianiti dengan bantuan mubaligh Jesuit.

Ketika ini juga, negara Jepun dalam kancah perang saudara sesama mereka. Ia suatu period atau era yang dikenali sebagai Era Sengoku. Iaitu di mana beberapa orang hulubalang atau panglima perang (warlord), berada dalam keadaan konflik berterusan terhadap satu sama lain demi kawalan atau penguasaan ke atas negara Jepun.

Keadaan konflik yang berterusan ini secara tidak langsung membantu menyebarkan agama Kristian di Jepun. Oleh kerana golongan samurai, terutama sekali golongan yang dikenali sebagai “Ronin”, yakni samurai tidak bertuan, menjadikan Krisitan agama mereka seterusnya menjadikan Jesus itu sebagai tuan mereka.

Sehubungan dengan itu, kebanyakan samurai atau ronin yang beragama Kristian ini juga tidak seperti saudara mereka yang beragama buddha dan memegang nilai tradisi pahlawan Jepun, iaitu dengan melakukan “Seppuku”.

Seppuku ini adalah perbuatan bunuh diri ritualistik untuk menebus kembali maruah. Akan tetapi, di dalam agama Kristian, bunuh diri itu satu dosa. Oleh itu, samurai atau ronin beragama Krisitan ini memilih untuk bertarung dan bertempur sampai mati.

Antara nama besar samurai beragama Kristian paling dikenali ialah Takayama Ukon. Takayama Ukon mula berkhidmat di bawah naungan Oda Nobunaga, dan kemudian dibawah pewarisnya iaitu Toyotomi Hideyoshi. Dalam erti kata lain, Takayama Ukon ni bukan calang-calang orangnya.

Tetapi, selepas peralihan pemerintahan kepada kerajaan di bawah kawalan Tokugawa Ieyasu, kira-kira pada tahun 1611, layanan baik yang diterima oleh penganut Kristian sebelum ini telah ditarik balik, dan agama Kristian itu dihalang daripada disebar serta dipraktikkan. Pada masa yang sama, gereja-gereja juga turut dimusnahkan.

Penganut Kristian berpangkat tinggi seperti Takayama Ukon juga telah dibuang negeri. Beliau kemudian berhijrah ke Manila, Filipina, tempat di mana beliau mati setahun kemudian.

Tidak lama selepas itu, iaitu pada Disember tahun 1637, tekanan demi tekanan seperti kenaikan cukai dan seksaan terhadap penganut Kristian, telah menjadi pencetus kepada peristiwa yang kini dikenali sebagai Pemberontakan Shimabara atau “Shimabara Rebellion”.

Ia lebih menakjubkan apabila salah seorang daripada pemimpin gerakan pemberontakan ini, terdiri daripada seorang remaja lelaki berumur 16-17 tahun. Beliau dikenali dengan nama Amakusa Shiro.

Boleh dikatakan sangat memalukan bagi pihak pemerintah Tokugawa, kerana telah meminta bantuan daripada pihak Belanda untuk menundukkan pemberontakan ini. Namun, gerakan pemberontak akhirnya berjaya dimusnahkan secara total.

Kekalahan tersebut telah menyebabkan lebih kurang 37,000 orang pemberontak dipancung termasuklah Amakusa Shiro.

Kepalanya yang dipancung itu juga telah dipacakkan menggunakan sebilah tombak, dan dipertontonkan di khalayak ramai di tengah-tengah bandar Nagasaki.

RUJUKAN:

Sansom, George. A History of Japan, 1334-1615. Stanford: Stanford University Press. (1961)

Jonathan Clements. Christ’s Samurai: The True Story of the Shimabara Rebellion. London: Robinson (2016)


Amish – Masyarakat Yang Mengasingkan Diri Dari Teknologi

Kumpulan Amish mengamalkan gaya hidup diwarisi daripada leluhur yang hidup bersama Jakob Ammann.

Beliau mengimarahkan pemikiran anabaptisme sebagai suatu mazhab baharu, berlainan dengan Protestanisme (McGrath, 2016).

Jika Ammann hidup pada zaman ini, nescaya tiada siapa dalam kalangan umat Kristian menghiraukan gaya hidupnya.

Tetapi Ammann dilahirkan pada 12 Februari 1644. Ketika itu, politik global tepu dengan zaman keemasan Belanda dan Sepanyol. Dan Ammann pula tiada pendidikan, datang daripada keluarga tukang jahit.

Buta huruf tidak menjadi penghalang buat Ammann, yang sangat aktif bersama Swiss Brethren dalam usaha menyebarkan anabaptisme.

Disebabkan ini juga beliau dituduh bertanggungjawab atas perpecahan dalam kalangan umat Kristian.

Seringkali orang menggambarkan beliau sebagai seorang pemimpin agama yang garang dan mende-sak tanpa mengambil kira pendapat lain.

Pengaruh Ammann yang luas mengapi-apikan kebencian orang ramai sampai ada yang menggelar pengikut Ammann sebagai “Amish” bermula tahun 1710.

Gelaran ini sebenarnya negatif. Semakin lama Dunia Eropah sudah tidak menerima Amish.

Jadi mereka mencari rezeki di bumi lain, terpaksa menyeberangi Lautan Atlantik serba luas untuk memulakan hidup di Hindia Barat British.

500 pengikut Ammann menetap di Pennsylvania, dipengaruhi dek persengketaan antara British dan Perancis.

Apabila kebangkitan dalaman mengusir British keluar, mereka secara automatik menjadi warga negara baru iaitu Amerika Syarikat. Pada abad ke-18, ribuan orang Amish tiba di negara ini dan menetap di Illinois, Iowa dan Ohio.

Hingga hari ini, golongan Amish masih minoriti yang sangat kecil, membawa diri secara tradisional tetapi berpaut rapat pada tali agama seperti difikirkan Ammann.

Dalam masa 100 tahun, populasi mereka berkembang daripada 5,000 orang hingga menjadi jemaah 300,000.

Populasi mereka melonjak kerana kepercayaan bahawa anak itu ialah rezeki. Malah anak yang ramai boleh membantu keluarga bercucuk tanam.

Dan membesar di ladang memberikan anak-anak Amish seakan-akan imuniti terhadap asma (Easton, 2016).

Amish tidak menumpukan perhatian secara khusus pada pertanian semata-mata. Mereka juga menceburi bidang pertukangan.

Rumah bina sendiri dan makanan ladang keluarga melengkapkan segala keperluan untuk beranak-pinak.

Malah Amish mendalami ilmu perniagaan dan membina rumah untuk orang.

Meskipun hidup menyendiri, Amish tidak lari daripada tanggungjawab cukai. Malah mereka rela membayar cukai sekolah dua kali supaya persekolahan Amish dikekalkan.

Budaya Amish pula sangat teliti dalam etika pakaian. Sesetengah kumpulan hanya menetapkan hitam dan putih sahaja.

Butang pula dilarang sesetengah kumpulan, kerana “menekankan” pakaian pada badan. Manakala penggunaan zip dianggap sebagai bid’ah agama. Jadi mereka menggunakan jarum dan pengepit.

Dan Perlembagaan Amerika Syarikat mengecualikan Amish daripada jabatan pertahanan… tetapi ada saja yang berkhidmat dalam jabatan polis.

Tanggungjawab dan Teknologi

Kehidupan Amish berpandukan hukum-hakam Ordnung yang berlainan mengikut komuniti.

Ada yang melarang penggunaan elektrik, kereta, televisyen dan komputer. Malah ada yang melarang persekolahan awam. Gambar juga diharamkan, kerana memungkinkan sifat riak.

Pemikiran sebegini tersangat tradisional, sampai teknologi menjadi sesuatu yang sangat taboo dalam kalangan masyarakat Amish.

Tetapi Amish tidak pandang teknologi sebagai alat kejahatan. Cuma mereka tidak mahu membawa nilai luar yang tidak serasi dengan kebudayaan sedia ada.

Asimilasi ialah mµsµh utama Amish, yang wajib bergantung antara satu sama lain.

Kereta sebagai contoh hanya akan menjauhkan silaturahim Amish. Jadi mereka masih menggunakan kuda untuk bergerak.

Yang menghairankan, sesetengah Amish membenarkan penggunaan bateri 12-volt… tetapi eletrik 120-volt diharamkan.

Kehidupan terasing pula mengurangkan kebarangkalian anak-anak Amish terkena jangk-itan. Dalam kalangan mereka, ramai yang menolak vaksinasi – dan majoriti besar didapati positif penya-kit dicegah vaksin (Jenco, 2017).

Ibu bapa Amish yang menyayangi anak berpusu-pusu mendapatkan vaksin.

Dan tindakan bertanggungjawab ini terbukti mencegah penularan demam campak yang menimpa Ohio pada tahun 2014 (Healio, 2016).

Gaya hidup bermasyarakat menjadi bala besar untuk kerajaan Amerika Syarikat, kerana Amish menjadi baja pada penularan COVID-19.

Enam perhimpunan agama Kristian telah menyebabkan kluster besar… semuanya terdiri daripada kumpulan Amish (Ali, et al., 2020).

RUJUKAN:

Ali, H., et al. (2020, November 13). COVID-19 (ditapiskan) in an Amish Community – Ohio, May 2020. 69 (45): 1671-1674.

Easton, J. (2016, Ogos 4). Growing up on Amish farms protects children against asthma. Chicago News.

Jenco, M. (2017, Ogos 2). Study: Low vaccination rate in Amish children linked to hospitalization. American Academy of Pediatrics.

Healio. (2016, Oktober 5). Vaccination of Amish limited 2014 Ohio measles (ditapiskan).

McGrath, W. (2016, Disember 17). The Anabaptists: Neither Catholic nor Protestant. The Fellowship Messenger.


Asal Usul Sebuah Cendol

Tengah-tengah berpuasa kadang terbayang cendol pun boleh hilang haus. Bagaimana kemanisan lemak serba sejuk membasahi tekak, kemudian kelazatan kacangnya masa dikunyah.

Cendol memang antara minuman yang digemari ramai. Letak pula 10 ulas durian… memang terangkatlah. Semangkuk cendol mana cukup. Mesti tambah lagi punya.

Tetapi berapa ramai benar-benar tahu sejarah cendol? Itu yang harus menjadi persoalan. Asal-usul cendol masih lagi menjadi perbincangan sejarawan. Pernah sekali rakyat Malaysia dan Indonesia naik minyak kerana CNN petik nama Singapura. Katanya, cendol berasal daripada Singapura (Roslan, 2018).

Jujurnya, tak guna kalau berkelahi pasal negara asal cendol. Ia tidak mengubahkan apa-apa. Kalau cendol berasal daripada China sekalipun (kalau ya… jangan salah faham), tiada apa yang berubah. Esok petang, Mak Minah masih jual cendol dan mohon doa tiada kluster di bazar Ramadannya. Cuma tiada masalah jika sejarah cendol disingkap untuk faham dari segi warisan kebudayaan. Sesuatu makanan yang lazat perlu dihadam dalam minda juga.

Dalam manuskrip Serat Centhini, ada maklumat ringkas tentang satu makanan bernama dawet. Bagi yang tidak tahu, dawet ialah nama alternatif untuk cendol… hanya diguna di Pulau Jawa saja. Serat Centhini pula merupakna kompilasi 12 jilid tentang budaya Jawa, diterbitkan pada tahun 1814 atas usaha Putera Mangkunegoro (Lombard, 2008).

Tahun penerbitan Serat Centhini memberi gambaran (yang masih samar-samar) tentang cendol. Namun sekarang, semua tahu cendol sudah ada selama 200+ tahun.

Tempoh dua abad memanglah lama tetapi sangat logik kerana cendol sudah menjadi satu kebiasaan di Asia Tenggara. Mungkin pedagang membawanya ke sana sini. Ini menimbulkan satu soalan baru.

Teknologi peti ais dibangunkan antara 1750 hingga 1800. Peti ais untuk kegunaan rumah menjadi kebiasaan, bermula tahun 1913. Macam mana dawet dijual dulu tanpa ais? Jawapannya senang: cendol dulu dijual tanpa ais. Sekarang saja cendol dijual dengan ais kisar atau ais batu.

Semasa orang ramai marah apsal cendol dari Singapura, ada seorang penulis Indonesia daripada Fakulti Sastera Universiti Sanata Dharma di Jogjakart membetulkan.

Menurut Heri Priyatmoko, cendol berasal daripada Indonesia yang mempunyai bahan beras secara tersedia dan tidak perlu diimport (Agmasari, 2017). Hujah ini relevan juga… sebab mana ada beras di Tanah Melayu. Dari dulu lagi orang Melayu di sini makan roti.

Kalau faham cendol dengan spektrum kenegaraan, memang ke laut jawabnya. Kerana Malaysia dan Indonesia wujud selepas Per.ang Dunia Kedua. Sebelum itu, dua negara ini hanyalah abu pendudukan imperialis-imperialis Barat.

Pengaruh imperialisme ini tidak menghalang migrasi tempatan. Kerana Selat Melaka dan dan Laut Jawa hanya sekangkang kera sahaja bagi orang-orang Jawa dulu. Ramai menyeberangi laut, dan pada masa sama menyebarkan budaya makanan mereka. Contoh yang sama, kenapa pizza mula dijual selepas kedatangan imigran Itali?

Selain dawet, cendol ada banyak nama lain. Thailand memanggilnya Lod Chong. Vietnam pula memberi nama Banh Lod.

Laos dan Myanmar masing-masing mengenal cendol dengan nama Lod Song dan Mont let Saung. Walaupun macam-macam nama, kelazatannya masih sama.

Kerana versi mereka masih mengekalkan santan, mi tepung beras, ekstrak daun pandan, ais kisar dan gula melaka. Boleh dijual dalam cawan, mangkuk atau jag untuk kenikmatan sekeluarga. Kalau di Myanmar, cendol memang laku habis semasa Tahun Baru Burma.

Negara mana yang jual sebenarnya tidak penting. Kalau asal daripada Indonesia sekalipun, apa salahnya? Tiada salah langsung. Kerana cendol terbukti jauh lebih sedap kalau banding dengan bubble tea. Asalkan jangan sesiapa berani letak cheese dalam cendol.

Pada bulan Ramadan yang serba mulia ini, banyak dugaan dan ujian sudah berjaya ditempuhi. Tetapi kalau letak cheese, memang alamatlah jawabnya.

RUJUKAN:

Agmasari, S. (2017, Oktober 4). Dari Manakah Cendol Berasal? Kompas.

Lombard, D. (2008). Nusa Jawa: Silang Budaya Bagian III: Wadis an Kerajaan-Kerajaan Koans entries, 4th Edition. Gramedia Pustaka. Halaman 150-156.

Roslan, A. (2018, Disember 4). Ini reaksi netizen bila CNN iktiraf cendol berasal dari Singapura. Astro Awani.


Cerita Sebenar Poligami

Bila kita berbicara tentang soal poligami ini, pasti ada dalam kalangan kaum Adam yang menyengih macam kerang busuk. Bagi kaum Hawa pula, ini satu topik perbincangan yang pasti dielak dalam perbualan seharian. Walaupun ada sesetengah menganggap ia satu mimpi ngeri, ada juga yang menerima dan bersetuju dengan hukum perbuatan ini. Dan institusi ini menarik perhatian Allahyarham Tan Sri P. Ramlee menerusi filem arahan dan lakonannya, Madu 3. Antara lagu yang dinyanyikan beliau ialah Madu 3:

Hai senangnya dalam hati
Kalau beristeri dua
Terasa dunia
Ana yang punya

Rangkap awal ini saja boleh menggambarkan ekspresi kegembiraan si lelaki bila dapat melakukannya. Tetapi P. Ramlee turut menyindir sikap sesetengah lelaki yang bersifat buaya darat dan tidak bertanggungjawab yang memberi nama buruk kepada institusi ini menerusi rangkap lain lagu sama:

Mesti pandai membohong
Mesti pandai temberang
Tetapi jangan sampai
Eh pecah tembelang

Bagi yang bersikap pendek akal, mereka sanggup melakukan apa saja untuk menjayakannya walaupun ini bermakna menipu keluarga, berkahwin di luar negara tanpa kebenaran atau lebih buruk, berkahwin menggunakan sindiket. Ini mengakibatkan pelbagai masalah di kemudian hari termasuk keluarga berantakan dan menyukarkan pelbagai urusan untuk isteri kedua, ketiga atau keempat apabila perkahwinan tidak didaftarkan. Justeru, apa sebenarnya poligami ini?

SEJARAH POLIGAMI

Poligami sudah wujud sebelum kedatangan Islam lagi. Ini berdasarkan satu hadis yang diriwayatkan oleh Ibnu Umar r.a, “Bahawasanya seorang lelaki bernama Ghailan bin Salamah At-Thaqafi masuk Islam dan mempunyai 10 orang isteri pada zaman jahiliyah, di mana kesemua isterinya turut mengucap dua kalimah syahadah. Nabi s.a.w kemudian memerintahkan beliau memilih empat (untuk dipertahankan) dari kalangan mereka.” (Riwayat Tirmidzi)

Para ulama yang membahaskan hadis ini menyatakan Ghailan bin Salamah mempunyai 10 orang isteri sebelum memeluk Islam. Dan semasa beliau memeluk Islam, kesemua isterinya turut memeluk Islam. Pada ketika itulah, baginda menyampaikan hadis di atas iaitu mengekalkan empat orang dari kalangan isteri-isterinya dan menceraikan yang lain. Ini berdasarkan syariat agama di mana seorang lelaki hanya boleh mempunyai empat orang isteri sahaja. Ini dikukuhkan lagi dengan satu jalur hadis lain yang diriwayatkan oleh Ibnu Majah dan Ahmad yang menceritakan kisah yang sama.

HUKUM POLIGAMI

SYARAT POLIGAMI

a) membatasi jumlah isteri yang dikahwini. Firman Allah s.w.t dalam ayat 3, Surah An-Nisa, “Maka berkahwinlah dengan sesiapa yang kamu berkenan dari perempuan-perempuan (lain): dua, tiga atau empat.”

b) dilarang mengumpulkan wanita-wanita yang masih ada ikatan persaudaraan sebagai isteri-isteri seperti kakak dan adik atau ibu dan anaknya. Dalam satu riwayat, Ummu Habibah r.a mencadangkan kepada Nabi s.a.w mengambil adik perempuannya sebagai isteri. Baginda membalas cadangan beliau dengan bersabda, “Sesungguhnya dia tidak halal untukku.” (Riwayat Bukhari dan Nasa’i)

c) berlaku adil:

d) Memelihara dan bersikap kasih sayang terhadap anak-anak. Dalam soal ini, suami bukan saja harus bijak memberi kasih sayang dan perhatian yang saksama kepada anak-anak tetapi juga dalam soal pengagihan nafkah mereka. Ini kerana keperluan mereka berbeza mengikut umur dan tahap pendidikan mereka. Justeru, berusahalah memastikan poligami tidak menjejaskan perkahwinan sedia ada dan berkuasa menanggung nafkah. Sekiranya si suami gagal berbuat demikian, maka poligami pada saat itu adalah berdosa.

GILIRAN BERMALAM

Bila mana seseorang itu mengamalkan poligami dan bermalam di rumah salah seorang isterinya, maka dia mesti juga bermalam dengan isteri-isterinya yang lain. Hukum perbuatan ini adalah sunat dan bukan wajib. Sunat bagi si suami membahagikan waktu malam dan tidur bersama serta tidak meninggalkannya. Sekiranya si suami menggunakan lebihan waktu malam bersama dengan salah seorang  isterinya, maka dia harus  menggantikannya dengan isteri-isteri yang lain juga. Syariat membenarkan giliran bermalam ini tidak melebihi tiga hari dan tiga malam dan sekiranya ia diteruskan, maka hukumnya adalah haram. Haram juga bagi si suami hanya menghabiskan waktu malam dengan salah seorang isteri tetapi menggunakan waktu siang bersama dengan isteri-isteri yang lain.

Bila mana si suami berkahwin kali kedua, ketiga atau keempat, wajib baginya bermalam tujuh hari dan tujuh malam berturut-turut sekiranya isteri yang dinikahinya itu bertaraf anak dara. Sekiranya si isteri yang dinikahi itu berstatus janda, wajib baginya bermalam tiga hari dan tiga malam. Selepas habis tempoh tersebut, barulah boleh bagi si suami membuat giliran secara sama rata ke atas isteri-isterinya. Wajib bagi si suami melaksanakan gilirannya sekalipun ada ketikanya, salah seorang isteri mengalami haid atau nifas. Bagi isteri yang bersikap nusyuz (derhaka), tindakannya itu boleh menyebabkan hak giliran yang diterima digugurkan. Sekiranya si suami tinggal bersendirian, diharuskan dia memanggil mereka datang menemuinya.

Sekiranya si suami mahu mengumpulkan isteri-isterinya di bawah satu bumbung, perbuatan tersebut ditegah keras melainkan sekiranya isteri-isteri itu merelakan perbuatannya. Namun perbuatan sebegini tidak diharuskan Ibnu Qudamah atas sebab ia boleh saja mencetuskan cemburu dan permusuhan sesama madu apabila mereka dikumpulkan tanpa kerelaan mereka. Pendapat beliau disokong oleh Imam al-Qurtubi dan Imam Nawawi. Ini ditambah dengan sikap Rasulullah s.a.w sendiri yang tidak pernah mengumpulkan isteri-isteri baginda dalam satu rumah.

BAHAYA BIAS DALAM POLIGAMI

Kita selalu mendengar cerita sikap sesetengah suami yang mengabaikan isteri atau melebih-lebihkan isteri yang baru dikahwini berbanding isteri atau isteri-isterinya sebelum ini. Nasihat saya kepada sesetengah suami yang bersikap dajal ini, hentikan dan berusahalah berlaku adil kepada isteri-isteri anda. Jika anda tetap meneruskan tabiat buruk ini, maka Rasulullah s.a.w memberi ancaman kepada orang seperti anda. Sabda baginda, “Sesiapa yang mempunyai dua orang isteri dan dia cenderung kepada salah seorang daripadanya, pada hari kiamat dia akan datang dengan sebahagian badannya senget.” (Riwayat Abu Daud dan Tirmidzi)

PSIKOLOGI PIHAK LELAKI & WANITA BERKENAAN POLIGAMI

LANGKAH-LANGKAH SEKIRANYA MAHU BERPOLIGAMI

Bagi yang mahu berpoligami kerana yakin dengan kemampuannya dari segi zahir dan batin serta boleh berlaku adil kepada isteri-isteri, Ustaz Dr Zaharuddin Abdul Rahman menyediakan beberapa panduan:

SUMBER


Raja Permaisuri Tuanku Bainun: Guru Yang Bergelar Permaisuri

Kisahnya seumpama sebuah cerita Cinderella moden. Anak gadis kesayangan seorang guru ini tidak pernah menduga takdir akan membawanya hingga ke singgahsana Permaisuri. Wanita bertuah yang dimaksudkan ini adalah Raja Permaisuri Tuanku Bainun binti Mohd Ali, atau turut dikenali sebagai Cikgu Bainun, yang disunting menjadi suri kepada seorang putera dari Perak, iaitu Raja Azlan Shah ibni Al-Marhum Sultan Yussuff Izzuddin Shah.

Sejarah Awal

Raja Permaisuri Tuanku Bainun telah dilahirkan pada 7 November 1932, di Georgetown, Pulau Pinang. Nama baginda yang sebenar ialah Bainun binti Mohd Ali, dan merupakan anak gadis kedua kepada Cikgu Mohd Ali, seorang bekas guru dan Nazir Sekolah di Pulau Pinang dan ibunya bernama Che Putih Ibrahim. Suasana ketika baginda dibesarkan ketika itu adalah pada waktu Tanah Melayu sedang dijajah oleh pihak British dan ramai anak gadis Melayu yang tidak mempunyai peluang untuk mendapat pendidikan dan bersekolah. Namun, Tuanku Bainun amat bersyukur kerana dilahirkan sebagai anak seorang guru dan ini telah membuka peluang yang luas bagi baginda untuk menuntut ilmu.

Bergelar sebagai seorang anak kepada guru, didikan serta asuhan yang diberikan oleh ayahandanya telah menjadikan baginda seorang gadis yang penuh disiplin, sopan dan begitu taat kepada kedua-dua ibu bapanya. Tuanku Bainun telah mendapat pendidikan awal di Sekolah Rendah St. George’s, Pulau Pinang sebelum melanjutkan pelajaran peringkat menengah di St. George’s Girls School, Pulau Pinang. Ketika berada di alam persekolahan,Tuanku Bainun merupakan seorang pelajar yang begitu aktif dalam pelbagai kegiatan di sekolah.

Baginda merupakan anggota pasukan pandu puteri sekolah, malah dengan penglibatan yang aktif di dalam pasukan tersebut, Tuanku Bainun telah berjaya memperoleh gelaran ‘Queen’s Guide’ (Pandu Puteri Diraja), iaitu anugerah tertinggi bagi ahli dalam pasukan pandu puteri. Selain itu, Tuanku Bainun juga terpilih untuk menjadi seorang pengawas ketika berada di alam persekolahan. Pembelajaran dan disiplin yang diterimanya sewaktu menjawat jawatan di dalam pasukan pandu puteri dan pengawas ini telah menjadikan baginda sebagai seorang gadis yang patuh terhadap undang-undang, tabah dan rajin berusaha. Tuanku Bainun turut bergiat cergas dalam aktiviti sukan sepanjang berada di alam persekolahan. Baginda merupakan seorang pemain hoki dan bola jaring yang amat aktif di sekolahnya, malah minat Tuanku Bainun dalam sukan hoki ini berterusan sehinggalah baginda melanjutkan pengajian ke England.

Sedari kecil, Tuanku Bainun telah bercita-cita untuk meneruskan legasi ayahandanya, iaitu menjadi seorang pendidik. Impiannya ini terkabul apabila baginda terpilih bagi menjalani latihan perguruan di Maktab Perguruan Kirkby, di Liverpool, England. Akhirnya, pada tahun 1952, iaitu pada usia 20 tahun, Tuanku Bainun telah berangkat ke England bagi meneruskan pengajian dan cita-cita baginda dalam bidang perguruan. Tanpa disedari, di sinilah bermulanya kisah baginda yang bakal membawanya sehingga ke singgahsana.

Tuanku Bainun yang baru tiba di England bagi mengikuti pengajian baginda bersama guru-guru pelatih yang lain telah disambut oleh sekumpulan pelajar Melayu yang sedang menuntut di England pada waktu itu. Salah seorang daripada pelajar ini adalah Raja Azlan Shah, putera bongsu kepada Sultan Perak, yang sedang menuntut dalam bidang undang-undang di Universiti Nottingham. Pertemuan pertama di antara Tuanku Bainun dan Raja Azlan Shah ini telah membawa kepada sebuah ikatan persahabatan dan menyemai kasih sayang antara mereka.

Pada tahun 1954, Tuanku Bainun kembali ke tanahair dan merealisasikan impiannya untuk bergelar sebagai seorang guru dengan mengajar di sekolah asal baginda, iaitu Sekolah Rendah St. George’s, Pulau Pinang. Pada waktu yang sama, Raja Azlan Shah pula telah memegang jawatan sebagai seorang majistret di Kuala Lumpur.

Perkahwinan Dan Kerjaya Sebagai Seorang Guru

Genap setahun selepas bergelar sebagai guru, akhirnya pada 9 Disember 1955, iaitu pada usia 23 tahun, Tuanku Bainun telah melangsungkan perkahwinan dengan Raja Azlan Shah setelah tiga tahun menyemai cinta. Meskipun telah mendirikan rumahtangga, namun Tuanku Bainun masih meneruskan kerjaya baginda sebagai seorang pendidik. Pada tahun 1956, baginda telah mengucapkan selamat tinggal kepada warga Sekolah Rendah St. George, Pulau Pinang kerana mengikuti suaminya yang bertugas sebagai majistret di Kuala Lumpur. Tuanku Bainun sebagai seorang pendidik telah bertukar sekolah dari semasa ke semasa kerana mengikuti suami baginda yang ditukarkan ke negeri-negeri lain. Selama 22 tahun berkhidmat sebagai guru, baginda telah menyumbangkan bakti kepada banyak sekolah, antaranya ialah Sekolah Rendah Batu Road, Kuala Lumpur; Sekolah Rendah King George V. Seremban, Negeri Sembilan; Sekolah Sultan Mahmud, Raub, Pahang; Sekolah King Edward VII, Taiping, Perak; Sekolah Perempuan Methodist, Kuantan, Pahang dan Sekolah Menengah Sri Ampang, Kuala Lumpur.

Apabila suami baginda dilantik sebagai Penasihat Undang-Undang bagi Negeri Pahang pada tahun 1960, Tuanku Bainun telah mengambil cuti tanpa gaji selama tiga tahun. Tujuannya adalah bagi menumpukan sepenuh perhatian kepada anak-anak serta keluarganya buat sementara waktu. Namun, rindu baginda kepada dunia pendidikan masih tidak terpadam, dan pada tahun 1963, Tuanku Bainun kembali bertugas sebagai pendidik di Sekolah Menengah Sri Ampang, Kuala Lumpur.

Baginda telah menabur bakti selama 15 tahun di sekolah berkenaan, dan Tuanku Bainun juga telah dilantik sebagai Penolong Kanan bagi sekolah tersebut. pada tahun 1979, suami baginda telah dilantik sebagai Hakim Besar Malaya, dan berikutan dengan perlantikan ini, Tuanku Bainun telah mengucapkan selamat tinggal kepada dunia perguruan yang dicintainya dan bersara daripada dunia pendidikan. Tuanku Bainun akhirnya bergelar sebagai suri rumahtangga sepenuh masa dan menumpukan perhatian buat keluarga yang mana pada waktu itu, rumahtangga mereka telah diserikan dengan kehadiran dua orang putera serta tiga orang puteri. Putera sulung baginda, iaitu Raja Nazrin Shah merupakan Sultan Negeri Perak pada hari ini.

Perlantikan Sebagai Permaisuri

Pada November 1982, Raja Azlan Shah telah dilantik sebagai Ketua Hakim Negara, dan kehidupan Tuanku Bainun juga semakin sibuk dengan kedudukan baginda sebagai isteri kepada seorang hakim negara. Tanpa diduga, kehidupan baginda akhirnya berubah daripada seseorang yang bergelar ‘Cikgu Bainun’ dan isteri kepada seorang hakim negara kepada Wanita Utama di negeri Perak apabila suami baginda ditabalkan menjadi Sultan Perak dan membawa gelaran DYMM Maulana Paduka Seri Sultan Azlan Muhibbuddin Shah pada tahun 1984. Serentak dengan pertabalan ini, Tuanku Bainun yang berusia 52 tahun pada ketika itu telah dimasyhurkan sebagai Raja Permaisuri Perak.

Lima tahun setelah berada di singgahsana permaisuri Negeri Perak Darul Ridzuan, Tuanku Bainun telah dilantik sebagai Raja Permaisuri Agong Yang Kesembilan, apabila Sultan Perak ditabalkan menjadi Yang Dipertuan Agong Malaysia pada tahun 1989. Bergelar sebagai seorang Permaisuri serta Permaisuri Agong, Tuanku Bainun sebenarnya telah mewujudkan suatu perspektif baru dan menjadi lambang wanita berkerjaya yang cemerlang. Ini kerana reputasi baginda sebagai seorang bekas guru yang amat dihormati dalam kalangan guru-guru serta para pelajar baginda.

Sumbangan Dan Pencapaian

Sebagai seorang wanita yang mempunyai pengalaman yang luas dalam bidang pendidikan, Tuanku Bainun pastinya begitu menitikberatkan aspek pendidikan buat golongan remaja dan wanita. Malah, jasa baginda dalam bidang pendidikan juga telah mendapat pengiktirafan apabila Tuanku Bainun telah dikurniakan anugerah ‘A Fellow of the University of Liverpool’ dalam satu majlis yang berlangsung di Istana Negara.

Sebagai seorang Permaisuri Negeri Perak pula, Tuanku Bainun telah menjadi Penaung kepada banyak pertubuhan dan persatuan di negeri tersebut. Antaranya ialah sebagai Penaung bagi Baiduri, Persatuan Hoki Wanita Perak, Persatuan Bola Keranjang Wanita Perak, Persatuan Badminton Wanita Perak, Pergerakan Pandu Puteri dan PERKIM. Selain itu, baginda juga merupakan seorang yang gemar bermain golf pada masa lapangnya dan turut aktif memasuki pertandingan golf bagi wanita.

Tuanku Bainun sepertimana wanita Melayu yang lain, mempunyai bakat dan kemahiran yang tersendiri dalam seni gubahan bunga. Malah, baginda juga sangat kreatif dan begitu teliti dalam menggubah bunga-bunga pilihan baginda. Dek kerana minatnya yang mendalam terhadap bunga-bungaan, maka tiga jenis bunga orkid telah diberi nama sempena nama baginda, iaitu ‘Christiera Permaisuri Bainun’, ‘Dendrobium Tuanku Bainun’, dan ‘Renantanda Tuanku Bainun.’ Tuanku Bainun juga telah berkenan untuk mencemar duli bagi menyempurnakan pembukaan rasmi Pameran Orkid Antarabangsa yang diadakan di Taman Orkid, Kuala Lumpur.

Kesimpulan

Raja Permaisuri Tuanku Bainun Mohd Ali yang kini berusia 86 tahun adalah lambang seorang wanita serba boleh dengan pelbagai peranan yang dipegangnya secara serentak, iaitu seorang isteri, ibu, pendidik dan suri rumahtangga yang cekap serta berdedikasi. Malah, baginda juga diingati oleh seluruh rakyat di negeri Perak sebagai seorang Permaisuri pengasih yang begitu prihatin dengan kebajikan dan pendidikan rakyatnya. Semoga semangat dan kisah cemerlang seorang wanita bernama Tuanku Bainun Mohd Ali dapat disemarakkan dalam diri kita semua khususnya buat golongan wanita.

Rujukan

Amirul, I. (2014). Cinderella Malaysia: Tuanku Bainun Mohd Ali. Retrieved December 9, 2018, from http://warisanpermaisuri.blogspot.com/2014/12/cinderella-malaysia-tuanku-bainun-mohd.html”

Iskandar, Z. (2017). YMM Tuanku Bainun, Dari Guru Ke Raja Permaisuri Perak. Retrieved December 9, 2018, from https://www.orangperak.com/ymm-tuanku-bainun-dari-guru-ke-raja-permaisuri-perak.html

Mohamed Roselan, A. M. (1998). Kesan Sejarah dan Tempat-Tempat Menarik: Negeri Perak (1st Edition). Petaling Jaya, Selangor: Oscar Book International.

Siti Rosnah, H. A. (2006). Raja Permaisuri Agong: Payung Mahkota Ibu Pertiwi. Kuala Lumpur, Malaysia: Golden Books Centre Sdn Bhd.


Jepun Pecah Rekod Internet Paling Laju

Zaman sekarang Internet sudah bukan lagi kehendak sampingan. Malah Internet juga bukan keperluan am. Sebaliknya Internet adalah hak asasi yang mesti dimiliki setiap manusia supaya boleh berdaya maju. Internet adalah setaraf dengan bekalan air dan elektrik.

Itulah rahsia kejayaan Jepun. Mereka sedar perkara ini sejak 1980-an lagi. Empat dekad kemudian, iaitu tahun ini, Jepun meraih hasil.

Benih semaian dibaja dengan pembangunan infrastruktur yang menghubungkan Internet pada 90 peratus masyarakat Jepun – isi rumah dan perniagaan. Cuma satu saja tentang perangai orang Jepun – mereka susah berasa selesa. Ada saja benda ingin dimajukan.

Kalau bandingkan akses maya Jepun dan Eropah, ada satu benda sangat jelas. Jepun baru-baru ini memecahkan rekod kelajuan Internet yang tidak pernah terjangkau pemain industri 10 tahun lalu. Entahnya lima tahun lalu pun orang tidak jangka.

Internet Berkelajuan Cahaya

Kelajuan Internet diukur dengan cara yang mudah. Kalau data 1 GB mengambil masa lima minit untuk dipindah antara dua peranti, kelajuannya adalah 30 megabit/saat. Kira lagi cepat data dihantar; lagi tinggilah kelajuannya. 30 MBPS adalah kelajuan pakej pemula yang ditawarkan Telekom Malaysia.

Untuk buat kerja asas, memang cukup sangat. Tetapi Jepun baru-baru ini menguji teknologi Internet yang baru. Hasilnya? Mereka mencapai kelajuan 319 terabit/saat.Satu TBPS adalah sejuta MBPS. Kalau 319 TBPS? Bak kata Mat Sabu, “dia punya kosong tu keluaq daripada telepon”.

Teknologi Digunakan Jepun

Internet dulu perlahan kerana menumpang infrastruktur telefon. Wayar telefon dicipta untuk membawa suara sahaja (Dvorak, 2020). Jadi pemain industri mencipta sebuah kabel khas yang dibuat dengan kerak kaca atau plastik.

Diameter kaca ini senipis rambut manusia, bertujuan untuk membawa data dalam bentuk cahaya inframerah. Itulah binaan sebuah kabel fiber optik yang melajukan Internet.

Untuk mencapai 319 TBPS, Jepun membangunkan sebuah wayar fiber optik berkerak empat.

Dulu memang susah kerana kerak ini sangat halus. Tetapi sekarang ada sejenis laser khas yang bantu meletakkan empat kerak tanpa perlu mencari wayar lebih besar.

Guna wayar yang sama dengan kelajuan berkali-kali ganda. Dengan wayar ini, Jepun berjaya “meηεmbαk” data dalam bentuk cahaya inframerah. Setiap kerak pula menggunakan gelombang berbeza.

Dan hasilnya, data berjaya dihantar sejauh 3000 kilometer pada kelajuan 319 TBPS (Houser, 2021).

Pemarhaenan Teknologi Ini

Sebelum ulas panjang, kena faham dulu yang “Sindrom 3G” memang ada di Jepun. Dunia sekarang ingin menggerakkan 4G pada ketika 3G pun masih terkial-kial. Itu yang rakyat Malaysia bising.

Sesiapa yang duduk luar bandar fahamlah peritnya. Tetapi itulah lumrah, kerana teknologi takkan tunggu sesiapa. Contohnya, TM Streamyx tidak tunggu semua ada dial-up baru sediakan 1 MBPS semasa zaman purba Internet dulu.

Begitu juga dengan Jepun. Teknologi yang boleh meηεmbαk selaju 300 TBPS terlalu mahal untuk dipasarkan kepada rakyat marhaen. Tetapi 10 tahun lagi, harganya mungkin mampu milik.

Jika berjaya, memang senang. Macam-macam boleh buat melalui Internet. Dulu orang ramai berpusu-pusu bayar bil di kaunter. Sekarang semua dibuat secara maya melalui Internet. Kemudian yang sama dapat dilihat dalam bab pembelian barang dan penimbaan ilmu.

Amazon, Alibaba dan Lazada menyediakan platform untuk beli dan banding harga. MasterClass dan Udemy membuka kelas atas talian untuk belajar sesuatu secara berbayar. Sesiapa yang ingin dibayar boleh menawarkan perkhidmatan melalui Fiverr dan Gigple.

Benar, 5 MBPS sudah cukup untuk melayari video 1080p dengan stabil. Tetapi cuba fikir sejenak: macam mana kalau Meta Platforms berjaya buat metaverse nanti? Main game multiplayer pun ramai serabut dengan Internet sedia ada. Inikan pula metaverse.

RUJUKAN:

Dvorak, C. (2020, November 19). Satellite Internet vs Dial-Up Internet. Reviews.

Houser, K. (2021, November 13). Japan breaks world record for fastest internet speed. Big Think.


Kidung Sunda Dan Pensejarahan Islam Zaman Majapahit

Hubungan antara Majapahit dan kedatangan Islam adalah antara polemik sejarah yang sudah acap kali dibincangkan. Pelbagai tafsiran dan andaian yang telah dibuat tetapi bagi penulis, isu ini tidaklah begitu memeningkan.

Sebagai kota besar, Trowulan tidaklah unik dibandingkan dengan kota-kota besar lainnya seperti Melaka, Samudra-Pasai, Demak dan banyak lagi. Kota-kota besar di Nusantara ini punya pelbagai penempatan warga asing yang berdagang dan perlahan-lahan membentuk komuniti kecil mereka di tempat orang. Kehadiran komuniti ini tidak bermaksud kerajaan kuno itu sendiri diperintah oleh mereka.

Sebagai contoh, hegemoni Cina ada di mana-mana kota perdagangan dan pelabuhan. Pedagang yang belayar dari tanah besar China akan melakukan transaksi jual beli dengan warga Cina yang bermastautin di kota pelabuhan itu. Ini amalan biasa mereka. Tidak bermaksud pula, kerajaan itu diperintah oleh warga Cina. Begitu jugalah halnya dengan pedagang Islam dan kedatangan Islam di Majapahit.

Mereka yang mengikuti sejarah Majapahit pasti tahu mengenai Peristiwa Bubat atau lebih dikenali dengan nama Perang Bubat. Diringkaskan, Perang Bubat terjadi kerana Patih Gadjah Mada tidak bersetuju dengan keinginan Raja Hayam Wuruk bernikah dengan anak raja Sunda iaitu Dyah Pitaloka.

Keengganan Gadjah Mada menyambut rombongan kerajaan Sunda selayaknya dianggap sebagai suatu penghinaan oleh Raja Sunda. Dipendekkan cerita, kejadian yang asalnya hanya hina-menghina berlanjutan sehingga berlakunya pertempuran bersenjata. Raja Sunda dan rombongannya tewas, manakala Dyah Pitaloka membunuh diri. Ada beberapa versi kisah Perang Bubat ini yang penulis tidak berhajat untuk membicarakannya di sini.

Tetapi, kisah di bawah yang penulis hendak kongsikan.

Perang Bubat di dalam versi Kidung Sunda ada menceritakan tentang perjalanan rombongan Dyah Pitaloka menuju Majapahit. Setiba di Bubat, Raja Sunda mendapati tiada sambutan rasmi kerajaan Majapahit. Raja Sunda kemudiannya menghantar rombongan 300 punggawa yang diketuai oleh empat orang utusan untuk menemui Patih Gadjah Mada.

Dalam perjalanan ke kota Majapahit, rombongan patih itu tiba di ‘masigit agung’ ketika melalui laluan selatan menuju Palawijan. Dari Palawijan perjalanan dilanjutkan ke timur dan selatan hingga ke Pablantikan sebelum tiba di Kepatihan. Masigit Agung secara fonetiknya mungkin bermaksud ‘Masjid Agung’.

Pada ketika Hayam Wuruk berada di takhta singgahsana, agama Hindu-Buddha merupakan teras pemerintahan beliau. ‘Kementerian Hal Ehwal Agama’ pada masa itu dipanggil Dharmadyaksa dan dipecahkan kepada dua ‘kementerian’ iaitu Dharmadyaksa ring Kasaiwan untuk agama Buddha dan Dharmadyaksa ring Kasogatan untuk agama Hindu. Jumlah pegawai yang berkhidmat untuk kedua-dua ‘kementerian’ ini adalah yang paling ramai dalam sistem pemerintahan Majapahit.

Jika ini senarionya, bagaimana sebuah masjid agung boleh wujud? Inilah indahnya sikap dan sifat orang Nusantara, baik di Melaka, di Trowulan atau di mana-mana. Pedagang-pedagang asing dan pendakwah-pendakwah dibenarkan tinggal dan bermastautin di kota. Mereka bebas untuk beragama tetapi wajib mendukung pemerintahan raja dan hukumnya.

Catatan Wang Ta Yuan di dalam Tao-I chih-lueh ada menyebut tentang kependudukan Majapahit yang terdiri daripada tiga bahagian, iaitu, penduduk Cina (golongan pedagang yang mendiami kota), orang Islam (penduduk lokal dan pedagang asing) dan juga penganut Hindu-Buddha (penduduk lokal).

Ketika penulis melawat Makam Pitu di Troloyo, aktivis sejarah Majapahit ada memberitahu bahawa lokasi penduduk Islam sudah wujud sejak zaman pemerintahan raja Hindu-Buddha. Makam Pitu yang bertarikh 1407 M, 1427 M, 1467 M dan 1475 M ini telah wujud pada zaman pemerintahan Majapahit, tetapi tiada bukti yang pemerintahan itu sendiri bercorak keislaman.

Kesimpulannya, Islam merupakan salah satu bahagian penting dalam pensejarahan Majapahit. Selain daripada bukti-bukti nyata tinggalan lama, catatan-catatan naskhah China dan Kidung Sunda juga menguatkan naratif wujudnya komuniti Islam yang dinamik di Trowulan pada zaman keagungan Majapahit.

Rujukan dan bacaan lanjut;

1. Runtuhnya Kerajaan Hindu-Jawa Dan Timbulnya Negara-Negara Islam Di Nusantara, Prof. Dr. Slamet Muljana, 2005, LKiS

2. Tafsir Sejarah Nagara Kertagama, Prof. Dr. Slamet Muljana, 2006, Pelangi Aksara

3. Pesona Majapahit, Esa Damar Pinuluh, 2010, Bukubiru

4. Studi Tentang Peran Syaikh Jumadil Kubro Dalam Penyebaran Agama Islam Di Ibu Kota Kerajaan Majapahit Pada Abad Ke-14 Masihi, Fitriyatul Ulum, 2017, Universitas Nusantara PGRI Kediri

5. Pendidikan Islam Masa Majapahit Dan Dakwah Shekh Jumadil Kubro, Isno, 2015, Jurnal Pendidikan Agama Islam, Volume 03, Nomor 01


Allosaurus: Pemangsa Zaman Jurrasic

Jika Tyrannosaurus Rex adalah Firaun Thutmose III, maka Allosaurus sesuai diibaratkan sebagai Firaun Ahmose I. Jika Tyrannosaurus Rex adalah Firaun Ramses II, maka Allosaurus adalah Firaun Ramses I. Berikut merupkan perkaitan berbentuk analogi yang seringkali dicadangkan, bahawa Allosaurus merupakan nenek moyang Tyrannosaurus Rex; salah satu contoh merupakan karya milik Gregory S. Paul.

Allosaurus dan Tyrannosaurus Rex berkongsi benua yang sama – Amerika Utara, dengan melebihi 60 juta tahun sebagai pengantaraan. Tetapi keluarga Allosauridae dan Tyrannosauridae sebenarnya berbeza sejak pengelasan klad lagi; kedua-dua mereka masing-masing tergolong dalam Carnosauria dan Coelurosauria.

Nama-nama ini mungkin berbunyi rumit, tetapi sebenarnya ia adalah pengelasan saintifik yang dicipta untuk memudahkan pemahaman tentang setiap biologi di dunia ini.

Ketinggian Allosaurus dianggarkan mencecah 3 meter, dengan panjang sekitar 8-12 meter. Saiz ini semestinya membentukkan seekor gergasi ngeri jika dibandingkan dengan manusia. Hakikatnya, Allosaurus adalah dinosaur paling kecil dalam keluarga-keluarga klad Carnosaur. Antara keluarga-keluarga lain yang berkongsi klad ini adalah Carcharodontosauridae (Giganotosaurus, Mapusaurus).

Faktor saiz tidak menidakkan fakta bahawa ia masih lagi gagah dengan fizikal diimbangi baik oleh ekornya. Ahli-ahli paleontologi mengakui bahawa Allosaurus menakluki kerusi pemangsa aktif. Perkara ini disertakan bukti apabila tulang ekor Allosaurus ditemui mempunyai kesan tusukan yang didapati menyerupai bilah ekor Stegosaurus. Manakala terdapat fosil-fosil sauropod yang mempunyai gigi-gigi Allosaurus. Maka klu-klu ini digabungkan, seolah-olah seperti sebuah siasatan pembunuhan.

Sememangnya mengejutkan bahawa Allosaurus yang kecil mampu menewaskan seekor dinosaur sauropod. Daripada sini dicadangkan bahawa Allosaurus memupuk sosiologi bersahsiahkan kerjasama dengan Allosaurus lain. Taktik ini cukup sesuai digunakan agar sauropod ataupun pemangsa-pemangsa lain ditewaskan.

Bersatu teguh, bercerai roboh.

Namun, terdapat juga tiga cadangan lain yang juga kukuh untuk diterima, bahawa Allosaurus hanya menyerang sauropod-sauropod remaja. Ataupun, pemangsa ini sekadar menjadi pebangkai – meragut rezeki dinosaur-dinosaur lain. Tetapi tidak dinafikan bahawa ketiga-tiga kebarangkalian ini boleh berlaku pada satu masa – termasuk juga dengan satu lagi cadangan, daripada ahli paleontologi Amerika Syarikat yang mengusulkan bahawa Allosaurus mempunyai persamaan seperti “harimau sabertooth”.

Allosaurus didapati mampu membuka rahang mereka dengan keluasan yang menakjubkan. Keupayaan ini terjalin atas pengecutan otot-otot rahang tatkala pengembangan otot-otot leher. Tanpa gigi panjang seperti sabretooth, komunikasi otot rahang-leher ini merupakan satu pergerakan yang mampu memberi kesan yang dahsyat, membuatkan gigi-gigi kecilnya berfungsi seperti gergaji. Maka serangan sebegini membuatkan Allosaurus setanding dengan mangsa-mangsa yang lebih besar, kerana ia akan melemahkan mangsanya.

Cadangan ini disusuli lebih banyak kajian, yang mencapai kesimpulan yang sama. Analisis biomekanikal mendapati tempurung kepala Allosaurus memainkan peranan yang besar. Ia akan menyerang sambil mulutnya terbuka, mencederakan mangsa-mangsanya seperti hentakan kapak tanpa mencederakan tulang.

Serangan sebegini apabila digabungkan dengan sahsiah pemburuan bersama tentunya membuatkan Allosaurus lebih menakutkan berbanding Tyrannosaurus Rex. Cadangan sahsiah ini belum pernah dipatahkan, sebaliknya semakin berkembang. Daripada pemburuan, Allosaurus juga didapati merupakan ibu bapa yang baik – menunjukkan bukti-bukti ia membawa pulang hasil buruan kepada anak-anak yang kelaparan di sarang.

Di sebalik sahsiah ini, Allosaurus juga dihujahkan sebagai spesis yang sangat agresif. Mereka sentiasa bergaduh untuk dominasi dan kawasan. Interaksi persefahaman berkekalanan sememangnya di luar perbicaraan.

— AFDS —

Pautan dibawah menunjukkan manusia jika dibandingkan dengan Allosaurus, mengikut skala:


BETR Lahirkan Usahawan Kompetitif

Hala Tuju Transformasi Ekonomi Bumiputera (BETR) telah dimulakan pada tahun 2011. Sehingga 19 April tahun 2017, BETR telah melahirkan ramai usahawan muda dengan sikap daya saing yang tinggi dalam kalangan bumiputera.

Selain itu, program di bawah BETR seperti Skim Usahawan Permulaan Bumiputera (SUPERB) telah berjaya membantu serami 125 orang usahawan muda untuk mempratikan idea perniagaan mereka ke skop yang lebih luas. Walaupun SUPERB barharu sahaja ditubuihkan pada 2014, penyertaan yang diterima setiap kali program ini dijalankan Unit Peneraju Agenda Bumiputera (TERAJU) mendapat sambutan yang menggalakkan dari semasa ke semasa. Lantas ini menunjukkan golongan muda bumiputera sangat komited untuk berjaya dalam bidang perniagaan.

Kini BETR sudah memasuki fasa ke-2 dan BETR juga telah dijenamakan semula menjadi Transformasi Kesahjeteraan Bumiputera (TKB). Oleh itu, TERAJU akan meneruskan dan menambah baik setiap sudut program ini dan akan memastikan supaya program TKB ini mempunyai kesinambungan daripada program program terdahulu.

Legasi usahawan yang mempunyai semangat yang tinggi juga telah dilahirkan daripada program BETR ini dan daripada program ini juga akan lahirnya usahawan usahwan baru untuk meneruskan legasi usahwan yang sedia ada.

Usahawan-usahawan juga perlu lebih berani untuk tampil ke hadapan merebut peluang yang diberikan melalui program dan inisiatif yang diperkenalkan oleh TERAJU. Hal ini akan menyaksikan usahwan usahawan bumiputera menyertai projek projek skala besar dan mega di Malaysia.


Kisah Tikus Berkaki Panjang

Pernah dengar tak tentang tikus berkaki panjang ini? Mendengar namanya saja mesti kita seram sejuk. Sudahlah tikus ini jijik dengan tempat tinggal yang kotor, tambahan lagi dengan kakinya yang panjang melepasi tubuhnya macam alien. Mesti kita berlari lintang-pukang lepas melihat tikus tersebut.

Namun, tikus berupa sebegitu sebenarnya wujud tapi bukan wujud di Malaysia, tikus ini menetap di kawasan barat Amerika Utara.

Nama bagi tikus berkaki panjang ini adalah tikus kanggaru atau Kangaroo Rat yang mempunyai kumpulan genus sendiri iaitu genus Dipodomys. Jenis habitat tikus ini adalah kawasan berpasir atau tanah lembut, sesuai untuk tikus ini menggali untuk membina sarang.

Tikus kanggaru adalah haiwan nokturnal iaitu haiwan yang biasa berburu pada waktu malam, sensitif kepada suhu ekstrim, dan hanya bersembunyi dalam sarang apabila bencana berlaku di kawasan habitatnya.

Kepelbagaian spesis tikus kanggaru biasanya ditentukan habitat jenis apa yang tikus ini menetap. Seperti Banner-tailed Kangaroo Rat, spesis tikus ini menetap di kawasan berumput.

Tikus kanggaru mempunyai kaki belakangnya yang panjang berbanding kaki hadapannya. Tikus dewasa mempunyai berat antara 70-170 gram dan berekor lebih panjang dari badannya. Kepala tikus ini besar namun mempunyai pipi berbentuk poket dalam mulutnya, berperanan sebagai penyimpan makanan apabila tikus memasukkan makanan seperti biji tumbuhan atau serangga dalam mulut.

Bulu tikus kanggaru adalah perang kayu manis dan kelabu-kehitaman, bergantung kepada jenis spesis. Ukuran panjang kaki belakang tikus juga bergantung kepada jenis spesis. Namun cirinya tetap sama: kaki belakang yang panjang seperti kaki kanggaru.

Ketika tikus kanggaru ini bergerak, ia cenderung untuk melompat seperti apa kanggaru melompat. Tikus ini melompat sejauh 6 hingga 9 kaki dalam kelajuan 10 kaki/saat. Uniknya lompatan tikus ini ia boleh membelok dengan laju semasa melompat. Dengan lompatan sebegitu, tikus ini mampu melarikan diri dari menjadi makanan pemangsa seperti burung hantu, koyote, musang, badger, dan ular.

Mempunyai kaki panjang adalah ciri tikus kanggaru terpenting apabila mandiri dalam kawasan yang terdedah tanpa tempat persembunyian. Kelajuan adalah perlu bagi mengelak menjadi mangsa. Maka, tikus ini berevolusi berjuta-juta lamanya dengan memanjangkan kaki, bagi memastikan pengekalan genus tikus ini.

Sarang tikus kanggaru di bawah tanah mempunyai sistem galian yang kompleks. Sarangnya mempunyai beberapa ruang untuk tujuan tertentu: tempat tidur, membiak dan simpanan makanan. Saiz sarang bergantung kepada beberapa ekor tikus kanggaru dan jumlah simpanan makanan.

Sarang bawah tanah amat penting bagi tikus kanggaru apabila tiba bencana seperti peningkatan suhu ekstrim atau taufan. Bagi memastikan suhu dalam sarang sentiasa lembap, lubang sarang ditutup dengan tanah. Tikus ini sentiasa berada dalam sarang pada waktu pagi, menanti waktu malam untuk memulakan pemburuan.

Tikus kanggaru hidup dalam koloni walaupun biasa memburu sendirian. Biasanya hubungan sesama tikus terutamanya tikus jantan berlaku apabila merebut tikus betina. Tikus jantan bersifat berkuasa dan lebih agresif manakala tikus betina lebih bertoleransi dengan tikus lain. Jadi, mudah tikus betina mengurus koloni serta mengawal simpanan makanan dalam sarang.

Tikus kanggaru ini tidak terancam lagi kerana ciri-cirinya yang mudah membiak dan mampu melarikan diri dari pemangsa yang menjadi faktor utama kepada kemandirian haiwan ini. Ia masih berkeliaran di kawasan berpasir, menikmati waktu malamnya merayau-rayau mencari rezeki.

RUJUKAN:

Merlin, P. (2014). “Heteromyidae: Kangaroo Rats & Pocket Mice”. Arizona-Sonora Desert Museum web site. Arizona-Sonora Desert Museum.

Patton, J.L. (2005). “Family Heteromyidae”. In Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 844–849.